ড. কামাল হোসেন : কপট সত্যবাহক | নবসংবাদ ডটকম\nPublished On: শনি, মে ৬, ২০১৭\nড. কামাল হোসেন :কপট সত্যবাহক\nসিরাজী এম আর মোস্তাক : ড. কামাল হোসেন সর্বজন শ্রদ্ধেয় ব্যক্তি হলেও তিনি সত্য গোপনকারী। এ সত্য বাংলাদেশের ইতিহাস, রাজনীতি, আইন ও বিচারে সৃষ্ট বিতর্কের চুড়ান্ত সমাধান। তিনি এ সত্য গোপন রেখে আশি বছর পার করলেন। তার জন্মদিন উপলক্ষ্যে (২০ এপ্রিল, ২০১৭) দৈনিক প্রথম আলোতে জনাব আসিফ নজরুলের একটি সুন্দর লেখা পড়লাম। লেখাটিতে তার পিতা-মাতার নাম বা বংশ পরিচয় উল্লেখ নেই। তাকে দেখানো হয়েছে অনেক বড় করে। বাস্তবে তিনি এর চেয়েও বেশী গুণী। তিনি বঙ্গবন্ধুর ঘনিষ্ঠ সহকমী ছিলেন।\n২৫ মার্চ, ১৯৭১ রাতে বঙ্গবন্ধুর সাথে আটক হয়ে পাকিস্তানের করাচীতে নীত হন। পরে মুক্ত হয়ে দেশে ফেরেন। বঙ্গবন্ধুর মুক্তির পর আবার তাঁর সহকর্মী হন। তাই বঙ্গবন্ধুর স্বাধীনতা ঘোষণা, ত্রিশ লাখ শহীদ ও দুই লাখ সম্ভ্রমহারা মা-বোনের ঘোষণা, মুক্তিযোদ্ধা তালিকার গেজেট প্রকাশনা এবং দালাল আইনে বিচারের সার্বিক ঘটনা তার সামনেই ঘটেছে। তিনি বঙ্গবন্ধুর সকল ঘোষণা ও নীতি সম্পর্কে অবগত। বঙ্গবন্ধুর ঘোষণা ও নীতি নিয়ে বাংলাদেশে অনেক বিতর্ক ও রক্তপাত হয়েছে। এজন্য ড. কামাল হোসেনের একটি বিবৃতিই যথেষ্ট ছিল। অথচ তিনি এখনও নিরব রয়েছেন। তার এ নিরবতা বঙ্গবন্ধু ও জাতির সাথে স্পষ্ট কপটতার শামিল। তাই তার নিরবতা ভেঙ্গে বঙ্গবন্ধুর বার্তা আদায় করাই অত্র লেখার উদ্দেশ্য।\nএবার ক্রমান্বয়ে আসি। ২৫শে মার্চ, ১৯৭১ তারিখে বঙ্গবন্ধুও ড. কামাল হোসেনের গ্রেফতারের ঘটনা আলোচনা করেছেন, বঙ্গবন্ধু সরকারের আমলা ও লেখক কাজী মোহাম্মদ সাখাওয়াতউল্লাহসহ বহু লেখক। তারা কেউ কেউ বঙ্গবন্ধুকে স্বাধীনতার ঘোষক বলেছেন, আর অনেকে বলেছেন জিয়াউর রহমানকে। এসব বর্ণনা, লেখালেখি ও বিতর্কের সমাপ্তি একটি বাক্যেই সম্ভব, তা রয়েছে ড. কামাল হোসেনের কাছে। এ বিষয়ে তার বিবৃতি সংবিধানের মতোই গৃহীত হবে। চির অবসান হবে, স্বাধীনতার প্রকৃত ঘোষক নিয়ে অনাকাঙ্খিত বিতর্কের। ড. কামাল হোসেন বঙ্গবন্ধু ঘোষিত ত্রিশ লাখ শহীদের সংখ্যা প্রসঙ্গে সৃষ্ট বিতর্কও মেটাতে পারেন। বঙ্গবন্ধু স্বাধীনতার স্থপতি হিসেবে শহীদ-গাজী নির্বিশেষে দেশের সবাইকে মুক্তিযোদ্ধা ঘোষণা করেছেন। নিজেও একজন বন্দী মুক্তিযোদ্ধা পরিচয় দিয়েছেন। মাত্র ৬৭৬ যোদ্ধাকে বিশেষ খেতাব দিয়েছেন। তম্মদ্ধে সাতজন শহীদকে বীরশ্রেষ্ঠ খেতাব দিয়েছেন। আর সুনির্দিষ্ট করেছেন ত্রিশ লাখ শহীদ ও দুই লাখ সম্ভ্রমহারা মা-বোনের সংখ্যাটি। বঙ্গবন্ধুর সকল ভাষণে তা স্পষ্ট হয়েছে।\nবঙ্গবন্ধুর সময়ে দেশে মুক্তিযোদ্ধা-অমুক্তিযোদ্ধা পার্থক্য ছিলনা। মুক্তিযোদ্ধা ভাতা ও কোটাসুবিধা ছিলনা। অথচ এখন মুক্তিযোদ্ধা তালিকা ৬৭৬ থেকে বেড়ে দুই লাখেরওবেশি হয়েছে। তালিকা ভুক্তদের বড় অংকের ভাতাসহ পরিবার-পরিজনকেও কোটাসুবিধা দেয়া হয়েছে। এতে বঙ্গবন্ধুর ঘোষণা মিথ্যা প্রতিপন্ন হয়েছে। সাড়ে সাত কোটি সংগ্রামী বীর, ত্রিশ লাখ শহীদ ও দুই লাখ আত্মত্যাগী নারী মুক্তিযোদ্ধা স্বীকৃতি বঞ্চিত হয়েছে। শহীদের সংখ্যা নিয়ে সন্দেহ সৃষ্টি হয়েছে। শুধুমুক্তিযোদ্ধা তালিকাভুক্ত পরিবার ছাড়া তালিকাবহির্ভূত ষোলকোটি জনতা পরিচয়হীন হয়েছে। ড. কামাল হোসেন এটি ভালোভাবে জানেন। তিনি এ বিভাজন ও বৈষম্য দূর করতে বঙ্গবন্ধুর মুক্তিযোদ্ধানীতি তুলে ধরতে পারেন। জাতি তা সাদরে গ্রহণ করবে। দেশে ঐক্য প্রতিষ্ঠা হবে।\nড. কামাল হোসেন বাংলাদেশকে যুদ্ধাপরাধের কলঙ্ক থেকেও রক্ষা করতে পারেন। তিনি বঙ্গবন্ধুর সময়ে দেশীয় আইনে শুধু বাংলাদেশী দালালদের বিচার করেছিলেন। চিকন আলী নামে একজনের ফাঁসিও কার্যকর করেছিলেন। তখন আদালতে আন্তর্জাতিক শব্দটি ছিলনা। পরবর্তীতে বঙ্গবন্ধু নিজেই এ বিচার বাতিল করেন এবং মামলার সমস্ত কাগজ-পত্র বিনষ্টের আদেশ দেন। ড. কামাল হোসেন বঙ্গবন্ধুর ঘনিষ্ঠ সহকর্মী ও আইনবিদ হিসেবে নিজেই তা বাস্তবায়ন করেছেন।\nবর্তমানে সে একই বিচার চলছে, বিশ্বজুড়ে সমাদৃত আদালত তথা আন্তর্জাতিক অপরাধ ট্রাইব্যুনাল দ্বারা। এবারও পাকিস্তানী খুনি ও যুদ্ধাপরাধীদের পরিবর্তে শুধুবাংলাদেশীরা অভিযুক্ত ও সাজাপ্রাপ্ত হয়েছে। আদালতে আন্তর্জাতিক শব্দ থাকলেও তাতে পাকিস্তানীদের অপরাধ প্রমাণ হয়নি। এতে স্পষ্ট হয়েছে যে, ১৯৭১ সালে সংগঠিত সকল গণহত্যা ও অপরাধ বাংলাদেশীরাই করেছে। সুস্পষ্ট তথ্য-প্রমাণ, সাক্ষ্য ও সর্বোচ্চ আদালতে রিভিউ পিটিশনের মাধ্যমে বিচার সস্পন্ন হয়েছে। এতে বাংলাদেশের মুক্তিযুদ্ধের ইতিহাস পরিবর্তিত হয়েছে। পাকিস্তানের প্রতি বিদ্বেষপুর্ণ মুক্তিযুদ্ধ বিষয়ক হাজার হাজার গ্রন্থ মিথ্যা প্রতিপন্ন হয়েছে। কারণ যেখানে সর্বোচ্চ আদালতে পাকিস্তানিরা অপরাধী সাব্যস্ত হয়নি, সেখানে এসব গ্রন্থের বর্ণনা স্পষ্ট আদালত অবমাননার শামিল।\nএটি এখন বিশ্বজুড়ে সমাদৃত। ফলে বাংলাদেশের কোনো নাগরিক বিদেশে গেলে, প্রথমে তাকে যুদ্ধাপরাধী ও মানবতাবিরোধী অপরাধী বা তাদের স্বজন সন্দেহ করা হয়। কোনো পাকিস্তানীর ক্ষেত্রে তা হয়না। আন্তর্জাতিক ট্রাইব্যুনালে রায়ের ফলে বিশ্ববাসী পাকিস্তানীদের পরিবর্তে শুধু বাংলাদেশীদেরকে গণহত্যাকারী ও যুদ্ধাপরাধী মনে করে। বঙ্গবন্ধু এ কলঙ্ক চিন্তা করেই দালাল আইনে প্রচলিত বিচার বাতিল করেছিলেন। আজ বাংলাদেশে সে কলঙ্ক চেপেছে। এজন্য ড. কামাল হোসেন অনেকাংশে দায়ী। তিনি যদি ট্রাইব্যুনালে আন্তর্জাতিক শব্দটি ব্যবহারের প্রতিবাদ করতেন এবং ১৯৭৩ সালে বঙ্গবন্ধু গৃহীত নীতি ও ঘোষণা সঠিকভাবে ব্যাখ্যা করতেন, তাহলে বাংলাদেশে এ কলঙ্ক আসতনা। মহান বীর ও লাখো শহীদের আত্মত্যাগের বিনিময়ে যুদ্ধাপরাধের কলঙ্ক নয়, কৃতজ্ঞতা ও শ্রদ্ধা\nনিবেদন হতো। এরপরও ড. কামাল হোসেন নিরব রয়েছেন। অর্থাৎ তিনি বঙ্গবন্ধুর ঘনিষ্ঠ সহকর্মী হিসেবে খন্দকার মোশতাকের চেয়েও কপটতা দেখিয়েছেন।\nএখনও সময় আছে। তিনি বঙ্গবন্ধুর সত্যবাহক হতে পারেন। উল্লেখিত বিভাজন ও বিতর্ক নিরসনে বঙ্গবন্ধুর মহান নীতি ও ঘোষণা ব্যাখ্যা করতে পারেন। জাতি তা স্বাদরে গ্রহণ করবে। তিনি কপট সত্যবাহক থেকে শান্তির দূত অবরিত হবেন।\nলেখক : শিক্ষানবিশ আইনজীবি, ঢাকা।\nThe Overlook Film Festival: THE CHALET


ক্যানিং ও রাজারহাটে জনসভা\nসোনার বাংলা করে দেব, উন্নয়ন দেখিয়ে দেব: অমিত শাহ\nনিজস্ব প্রতিনিধি, ক্যানিং ও রাজারহাট: সোনার বাংলাকে কাঙাল করে ছেড়েছে দিদির সরকার। বিজেপিকে বাংলায় ক্ষমতায় আনুন, সেই কাঙাল রাজ্যকে আবার সোনার বাংলা তৈরি করে দেব। এই সরকার শুধুই ধ্বংসের সরকার। কিছুই করেনি। বিজেপিকে সুযোগ দিন। উন্নয়ন কীভাবে হয়, তা দেখিয়ে দেওয়া হবে। জয়নগরের দলীয় প্রার্থীর সমর্থনে প্রচার সভায় এসে এভাবেই মুখ্যমন্ত্রী তথা তৃণমূল নেত্রীর বিরুদ্ধে খড়্গহস্ত হলেন বিজেপির সর্বভারতীয় সভাপতি অমিত শাহ। সোমবার ক্যানিংয়ের পিডব্লুডি ময়দানে বিজেপির সর্বভারতীয় সভাপতি প্রথম থেকেই রাজ্যের তৃণমূলের সন্ত্রাস, নির্বাচনে এবং ভোট পরবর্তী হিংসা, অনুন্নয়ন নিয়ে সরব হন।\nতিনি কার্যত হুঁশিয়ারিJ সুরেই বলেন, এবার মমতা বন্দ্যোপাধ্যায়ের দলকে হারতেই হবে। কারণ মানুষের সব ভোট আমাদের নেতা নরেন্দ্র মোদির ঝুলিতে যাবে। এটা দিদি মানুক বা না মানুক। তাই শেষ দফার আগে এসে মানুষের কাছে আমার আবেদন, এই তৃণমূল সরকারকে উৎখাত করুন। এদিন অমিত শাহর সভায় জয়নগরের বিজেপি প্রার্থী অশোক কাণ্ডারী ছাড়াও জেলা বিজেপির নেতারা উপস্থিত ছিলেন। কীভাবে গোটা জেলাজুড়ে শাসকদল সন্ত্রাসের আবহ তৈরি করেছে এবং বিজেপি কর্মীরা আক্রান্ত হচ্ছেন, তা তাঁরা সর্বভারতীয় সভাপতির কাছে বিস্তারিত জানান।\nএদিন নরেন্দ্র মোদির ভাষাতেই দিদিকে ‘স্পিড ব্রেকার’ বলে কটাক্ষ করে গেরুয়া শিবিরের এই অন্যতম সৈনিক বলেন, গোটা বাংলায় উন্নয়ন থমকে গিয়েছে। মমতা বন্দ্যোপাধ্যায় চান না, রাজ্যে উন্নয়ন হোক। তিনি মানুষের দাবি মেটাতে ব্যর্থ। উন্নয়নের কাজের বদলে এখানে গুলি-বন্দুকের কারখানা তৈরি হয়েছে। তাই এই সরকারকে মানুষ যে চাইছেন না, তা তৃণমূলের লোকজন বুঝে গিয়েছেন। সেজন্যই সন্ত্রাস তৈরি করছে। কিন্তু মানুষ এখন ভোট দিচ্ছেন। আর সেটাই আতঙ্ক তৃণমূলের। আগে যে বাংলায় একসময় চৈতন্য মহাপ্রভুর কীর্তন, রবীন্দ্র সংগীত শোনা যেত, এখন যায় না। সরস্বতী পুজো ও দুর্গাপুজোর অনুমতি মেলে না।\nপাশাপাশি, এদিন রাজনৈতিক বক্তব্যের পাশাপাশি অমিত শাহ আবারও পুলওয়ামা হামলার পাল্টা বালাকোটে ভারতীয় বায়ুসেনার অভিযানকে প্রচারে ঢাল করে বিরোধীদের কটাক্ষ করেন। বলেন, জঙ্গি হামলার পাল্টা আমাদের সেনারা যা করেছিলেন, তার জন্য সারা দেশে মিষ্টি বিলি হয়েছিল। হয়নি শুধু দু’জায়গায়। এক, পকিস্তানে এবং দ্বিতীয় , তৃণমূলের কার্যালয়ে।\nমুখ্যমন্ত্রীর যাত্রাপথে বিজেপি কর্মীদের ‘জয় শ্রীরাম’ ধ্বনি এবং সেই ঘটনা ঘিরে পরবর্তীকালে যে পরিস্থিতি তৈরি হয়েছে, সেই বিষয়টিকেও নিজের বক্তব্যে তুলে ধরেন অমিত শাহ। বলেন, আমি এখান থেকে বলছি ‘জয় শ্রীরাম’। এবার গ্রেপ্তার করে দেখাক দিদির সরকার। তিনি ‘জয় শ্রীরাম’ বললে সব বিজেপি দর্শকরা সেই ধ্বনিতে ফেটে পড়েন। তারপরই তিনি কার্যত হুঁশিয়ারি সুরে বলেন, আমি এখান থেকে ‘জয় শ্রীরাম’ বলে কলকাতার রাজারহাটে সভা করতে যাচ্ছি। আমাকে আটকাক।\nএরপরই তিনি বারাসতের বিজেপি প্রার্থী ডাঃ মৃণালকান্তি দেবনাথের সমর্থনে রাজারহাটের বিষ্ণুপুর-বটতলায় নির্বাচনীয় জনসভায় আসেন। সেখানে বারাসত কেন্দ্রের প্রার্থী ছাড়াও দমদমের বিজেপি প্রার্থী শমীক ভট্টাচার্যও ছিলেন। সেখানেও তিনি একইভাবে তৃণমূল সুপ্রিমোর যাবতীয় অভিযোগ এবং রাজ্যজুড়ে অনুন্নয়নের কারণ হিসেবে কাঠগড়ায় তোলেন। তিনি দাবি করেন, ইউপিএ সরকার মমতা বন্দ্যোপাধ্যায়ের সরকারকে পাঁচ বছরে ১ লক্ষ ৩২ হাজার কোটি টাকা দিয়েছে। কিন্তু আমাদের মোদি সরকার এই সরকারকে চার বছরে ৪ লক্ষ ২৪ হাজার ৮৯০ কোটি টাকা দিয়েছে। এই টাকা কি উন্নয়নের কাজে ব্যয় হয়েছে? এখানে মোদি সরকার উন্নয়ন করতে চায়। করতে দিচ্ছেন না মমতা বন্দ্যোপাধ্যায়। নিজের স্বার্থ দেখেন তিনি। সেকারণেই অনুপ্রবেশকারীদের রাজ্য থেকে বের করে দিচ্ছেন না। কারণ ভোটব্যাঙ্ক নষ্ট হয়ে যাবে। কিন্তু আমি এটা স্পষ্ট করে বলতে চাই হিন্দু, খ্রিস্টান যারাই অত্যাচারিত হয়ে এ রাজ্যে আশ্রয় নিয়েছে, তাঁদের নাগরিকত্ব দেওয়া হবে। এক বার মোদির সরকার বানিয়ে দিন, এ রাজ্য থেকে অনুপ্রবেশকারীদের খুঁজে খুঁজে তাড়ানো হবে। একইভাবে ইসলামপুরে দাড়িভিট প্রসঙ্গ তুলেও তিনি মুখ্যমন্ত্রীকে খোঁচা দেন। বলেন, পড়ুয়ারা চেয়েছিল মাতৃভাষা বাংলার শিক্ষক। আর প্রশাসন দিয়েছে, উর্দুর শিক্ষক। বাংলায় বাংলা ভাষায় শিক্ষা হওয়া উচিত কি উচিত কি নয়? বিজেপি বাংলা ভাষাকে নতুনভাবে প্রতিষ্ঠা করবে। এটাই প্রতিবাদ করায় দু’জন ছাত্রকে মমতার সরকার গুলি করে মেরেছে। আমি স্পষ্ট করে বলছি, ২৩ মে তৃণমূলের মৃত্যুঘণ্টা বাজবে। আর যে পুলিসরা গুলি করেছিল, তাদের খুঁজে বের করে শাস্তি দেওয়া হবে।


স্বাধীনতার ৫০ বছরে ৫০ বার রক্তদাতাদের সম্মাননা দিল কোয়ান্টাম স্বাধীনতার ৫০ বছরে ৫০ বার রক্তদাতাদের সম্মাননা দিল কোয়ান্টাম – RMG BD News 24\nবৃহস্পতিবার, ২৭ জানুয়ারী ২০২২, ১২:২১ পূর্বাহ্ন\nস্বাধীনতার সুবর্ণজয়ন্তীতে ৫০ বার স্বেচ্ছায় রক্তদান করেছেন এমন ৫০ জন স্বেচ্ছা রক্তদাতাকে সংবর্ধনা দিল স্বেচ্ছাসেবী সংগঠন কোয়ান্টাম ফাউন্ডেশন। স্বাধীনতার সুবর্ণজয়ন্তীতে লাখো শহিদের স্মৃতির উদ্দেশ্যে নিবেদিত ব্যতিক্রমী এমন অনুষ্ঠান দেশের ইতিহাসে এই প্রথম। এর মধ্যে প্রথমবারের মতো একজন নারী রক্তদাতাও রয়েছেন।\nশনিবার (১৮ ডিসেম্বর) দুপুরে রাজধানীর কাকরাইলস্থ আইডিইবি মিলনায়তনে জাতির পিতা বঙ্গবন্ধু শেখ মুজিবুর রহমান-এর জন্মশতবার্ষিকী এবং স্বাধীনতার সুবর্ণজয়ন্তী উপলক্ষে কোয়ান্টাম ফাউন্ডেশন আয়োজিত সংবর্ধনা অনুষ্ঠানে প্রধান অতিথি হিসেবে উপস্থিত ছিলেন শিক্ষামন্ত্রী ডা. দীপু মনি।\nপ্রধান অতিথির বক্তব্যে শিক্ষামন্ত্রী ডা. দীপু মনি বলেন, বঙ্গবন্ধু চেয়েছিলেন এদেশের মানুষ ত্যাগের মাধ্যমেই সোনার বাংলাদেশ গড়ে তুলবে। রক্তদাতারা রক্তদানের মাধ্যমে সেই কাজটিই করে যাচ্ছে। তিনি বলেন, এমন বহু ত্যাগের মাধ্যমেই সোনার বাংলা গড়ে তোলা সম্ভব। উপস্থিত রক্তদাতাদের কৃতজ্ঞতা ও অভিনন্দন জানিয়ে তিনি বলেন, রক্তদান নিয়ে মানসিক, শারীরিক ভয়, আতঙ্কসহ সামাজিক যে বাধা ছিল; তা দূর করে দেশের রক্তের চাহিদা পূরণে স্বেচ্ছা রক্তদাতারা অগ্রণী ভূমিকা পালন করছেন।\nভালো কাজের ফল সবসময়ই ভালো হয়-এমন মন্তব্য করে তিনি আরও বলেন, স্বাধীনতার পঞ্চাশ বছর উদযাপনের সময় ঠিক ৫০ জন রক্তদাতা কোয়ান্টামে ৫০ বার রক্ত দিয়েছেন; যা আসলে তাদের ভালো কাজেরই প্রতিফলন। কিন্তু তারপরও ১৭ কোটি মানুষের এই দেশে রক্তের চাহিদা এখনো অনেক।\nএই ঘাটতি পূরণে শিক্ষামন্ত্রী নতুন রক্তদাতা তৈরিতে স্বেচ্ছা রক্তদাতাদের কাজ করে যাওয়ার আহ্বান জানান। অনুষ্ঠানে বিশেষ অতিথি হিসেবে উপস্থিত ছিলেন বঙ্গবন্ধু শেখ মুজিব মেডিকেল বিশ্ববিদ্যালয়ের প্যালিয়েটিভ মেডিসিন বিভাগের প্রতিষ্ঠাতা চেয়ারম্যান প্রফেসর ডা. নিজামউদ্দিন আহমদ। রক্তদাতাদের পক্ষে আবেগঘন অনুভূতি ব্যক্ত করেন ৫৬ বার রক্তদানকারী মিজানুর রহমান সজল।\nস্বাগত বক্তব্য রাখেন স্বেচ্ছা রক্তদান কার্যক্রম, কোয়ান্টাম ফাউন্ডেশনের পরিচালক মোটিভেশন এম রেজাউল হাসান। সভাপতিত্ব করেন স্বেচ্ছা রক্তদান কার্যক্রম, কোয়ান্টাম ফাউন্ডেশনের প্রধান সমন্বয়ক মাদাম নাহার আল বোখারী। নিয়মিত রক্তদাতাদের আন্তরিক কৃতজ্ঞতা জানিয়ে স্বেচ্ছা রক্তদানের মাধ্যমে চাহিদার ঘাটতি মেটানোর আশাবাদ ব্যক্ত করেন তিনি।\nএকুশে টেলিভিশন ( ১৮ ডিসেম্বর, ২০২১ )\nমার্চে পণ্য রপ্তানিতে বেড়েছে আয়\nশাওনের তেলবিহীন হোভারক্রাফট আবিষ্কার\nবসন্তের প্রথম দিন ও ভালোবাসা দিবসে চলছে ৫৫ পৌরসভায় ভোটগ্রহণ


দেশে করোনায় আরও ২২ মৃত্যু, শনাক্ত ৮৮৬ - সিসি নিউজ দেশে করোনায় আরও ২২ মৃত্যু, শনাক্ত ৮৮৬ - সিসি নিউজ\nরবিবার, ১৭ জানুয়ারী ২০২১, ০২:৪৯ পূর্বাহ্ন |\nসিসি ডেস্ক, ০২ আগষ্ট ।। দেশে নতুন করে ৮৮৬ জনের দেহে নভেল করোনাভাইরাস বা কোভিড-১৯ রোগের সংক্রমণ শনাক্ত হয়েছে। এ ছাড়া এই রোগে আক্রান্ত হয়ে আরও ২২ জনের মৃত্যু হয়েছে।\nতিনি জানান, গত ২৪ ঘণ্টায় (শনিবার সকাল ৮টা থেকে রোববার সকাল ৮টা পর্যন্ত) ৩ হাজার ৬৮৪টি নমুনা পরীক্ষার ফল পাওয়া গেছে। এসব পরীক্ষায় নতুন করে ৮৮৬ জনের দেহে করোনাভাইরাস বা কোভিড-১৯ এর সংক্রমণ পাওয়া গেছে। এতে দেশে করোনাভাইরাসে আক্রান্তের সংখ্যা বেড়ে হলো ২ লাখ ৪০ হাজার ৭৪৬ জন। গত ২৪ ঘণ্টায় পরীক্ষা বিবেচনায় শনাক্তের হার ২৪.০৫ শতাংশ।\nডা. নাসিমা জানান, রোববার সকাল ৮টা পর্যন্ত ২৪ ঘণ্টায় করোনাভাইরাসে আক্রান্ত হয়ে মৃত্যু হয়েছে আরও ২২ জনের। এ নিয়ে দেশে করোনায় আক্রান্ত হয়ে এখন পর্যন্ত ৩ হাজার ১৫৪ জনের মৃত্যু হলো। শনাক্ত বিবেচনায় মৃত্যুর হার ১.৩১ শতাংশ। সর্বশেষ মারা যাওয়া ২২ জনের মধ্যে ১৭ জন পুরুষ এবং ৫ জন নারী।\nএদিকে আগে থেকেই করোনাভাইরাসে আক্রান্ত হয়ে হাসপাতাল ও বাড়িতে চিকিৎসাধীন থাকা আরও ৫৮৬ জন রোববার সকাল ৮টা পর্যন্ত ২৪ ঘণ্টায় সুস্থ হয়ে উঠেছেন জানিয়ে ডা. নাসিমা বলেন, এ নিয়ে এখন পর্যন্ত করোনাভাইরাসে আক্রান্ত হয়ে হাসপাতাল ও বাড়িতে চিকিৎসা নেওয়া ১ লাখ ৩৬ হাজার ৮৩৯ জন সুস্থ হয়ে উঠেছেন। শনাক্ত বিবেচনায় সুস্থতার হার ৫৬.৮৪ শতাংশ।\nভোট গ্রহণ চলছে উৎসবমুখর পরিবেশে


সংবাদ সম্মেলনে দেশবাসীর কাছে বিচার চাইবেন খালেদা জিয়া\nপ্রকাশিত: ০৭ ফেব্রুয়ারি ২০১৮ বুধবার, ১০:০০ এএম\nজিয়া অরফানেজ ট্রাস্ট দুর্নীতি মামলার রায়কে সামনে রেখে সংবাদ সম্মেলন করবেন বেগম খালেদা জিয়া। আজ বিকাল ৫ টায় বেগম জিয়ার গুলশানের কার্যালয়ে এই সংবাদ সম্মেলন হবে।\nএর আগে ২৫ জানুয়ারি বেগম খালেদা জিয়ার বিরুদ্ধে দায়ের করা জিয়া অরফানেজ ট্রাস্ট দুর্নীতি মামলায় ৮ ফেব্রুয়ারি রায়ের দিন ধার্য করেন আদালত।\nরায়ের দিন ঘোষণার পর থেকেই বেগম জিয়াসহ বিএনপির শীর্ষ নেতাদের মধ্যে আতঙ্ক দেখা দেয়। বিএনপির সিনিয়র নেতারা হুঁশিয়ারি মূলক বক্তব্য দিয়ে রাজনীতির মাঠ কাঁপাতে থাকেন। কিন্তু রায়ের দিন ঘনিয়ে আসতেথাকলে বিএনপির ক্যামেরাপ্রিয় নেতাদের দলের কার্যালয়ে দেখা যায়নি। শুধু মাত্র রিজভীকে দলীয় কার্যালয়ে একাই সংবাদ সম্মেলন করতে দেখা গেছে।\nমামলার রায় যদি খালেদা জিয়ার সাজা হয় তাহলে,পরবর্তী করণীয় অর্থাৎ আইনী লড়াইয়ের পাশাপাশি রাজনৈতিক কর্মসূচী কী হতে এ নিয়ে স্থায়ী কমিটির বৈঠকও করেন বেগম জিয়া।\nএদিকে ৮ ফেব্রুয়ারির রায়ে গ্রেফতার আতঙ্ক মাথায় নিয়ে সিলেটে মাজার জিয়ায়ত করেন তিনি। এসময় মামলায় খালাস চেয়ে খালেদার জন্য বিশেষ মোনাজাতও করা হয়।\nধারণা করা হচ্ছে আজকের এই সংবাদ সম্মেলনে, মামলার ব্যাপারে তাঁর শক্ত অবস্খান তুলে ধরবেন। এবং রায়ে যদি তাঁর দন্ড হয় তাহলে পরবর্তী কর্মসূচি কী হবে? আন্দলোনের ব্যাপারে দলের করনীয় এবং সর্বোপরি তিনিদেশবাসীর কাছে বিচার চাইতে পারেন বলে জানা গেছে।\nবিষয়: জিয়া-অরফানেজ-ট্রাস্ট-দুর্নীতি-মামলা , বেগম-জিয়া\n‘দণ্ডিত হলে রাজনীতি ছাড়া উচিৎ বেগম জিয়ার’\nবেগম জিয়ার জেলযাত্রায় ৫ স্যুটকেস?\nখালেদার রায় : ঢাকা থেকে সারাদেশ বিচ্ছিন্ন হওয়ার আশঙ্কা


Mamata Banerjee gives special responsibility to Shatrughan Sinha: আসানসোলের জন্য নয়, জেতার পর শত্রুঘ্নকে অন্য গুরুদায়িত্ব দিলেন মমতা! – News18 Bangla\nMamata Banerjee message for Shatrughan Sinha: আসানসোলের জন্য নয়, জেতার পর শত্রুঘ্নকে অন্য গুরুদায়িত্ব দিলেন মমতা!\nশত্রুঘ্নকে বিশেষ দায়িত্ব দিলেন মুখ্যমন্ত্রী৷\nমুখ্যমন্ত্রী বক্তব্য রাখতে গিয়ে মনে করিয়ে দেন, ক্ষমতায় আসার পর থেকেই বাংলা সিনেমার হারানো গৌরব ফিরিয়ে আনতে উদ্যোগী হয়েছে তাঁর সরকার৷\nLast Updated : April 25, 2022, 18:09 IST\n#কলকাতা: আসানসোলের সাংসদ নির্বাচিত হয়েছেন৷ কিন্তু শত্রুঘ্ন সিনহাকে এবার অন্য গুরুদায়িত্ব দিলেন মুখ্যমন্ত্রী মমতা বন্দ্যোপাধ্যায়৷ বলিউডের নামজাদা সিনেমা নির্মাতারা যাতে বাংলা সিনেমাতেও বিনিয়োগ করে, সে বিষয়ে কথা বলার জন্য আসানসোলের সাংসদকে অনুরোধ করলেন মুখ্যমন্ত্রী৷ এ দিন নজরুল মঞ্চে কলকাতা আন্তর্জাতিক চলচ্চিত্র উৎসবের উদ্বোধনী মঞ্চ থেকে আসানসোলের সাংসদের উদ্দেশে এই বার্তা দেন মুখ্যমন্ত্রী৷\nকরোনা অতিমারির জন্য পিছিয়ে যাওয়ার পর এ দিনই ২৭ তম কলকাতা চলচ্চিত্র উৎসবের উদ্বোধন করেন মুখ্যমন্ত্রী৷ উদ্বোধনী অনুষ্ঠানে প্রধান অতিথি হিসেবে আমন্ত্রিত ছিলেন আসানসোলের সাংসদ এবং অভিনেতা শত্রুঘ্ন সিনহা৷\nমুখ্যমন্ত্রী বক্তব্য রাখতে গিয়ে মনে করিয়ে দেন, ক্ষমতায় আসার পর থেকেই বাংলা সিনেমার হারানো গৌরব ফিরিয়ে আনতে উদ্যোগী হয়েছে তাঁর সরকার৷ হিন্দি এবং অন্যান্য ভাষার পাশাপাশি বাংলা সিনেমাকেও যাতে সমান গুরুত্ব দিয়ে দেখানো হয়, তা নিশ্চিত করতে রাজ্য সরকার আইন এনেছে বলেও জানান মমতা৷ যদিও আক্ষেপের সুরেই মুখ্যমন্ত্রী বলেন, 'আমি মনে করি বাংলা সিনেমাই শ্রেষ্ঠ৷ কিন্তু সেভাবে তার ব্র্যান্ডিং করা যায়নি৷ আমরা বলিউডের সিনেমাকে সম্মান করি৷ বলিউডে অনেক টাকা, কিন্তু বাংলায় তা নেই৷'\nআরও পড়ুন: "জেলে গেলে প্রাণে বাঁচবেন, নইলে..." অনুব্রত মণ্ডলকে নিয়ে 'বিস্ফোরক' মন্তব্য দিলীপ ঘোষের!\nএই প্রসঙ্গেই মুখ্যমন্ত্রী শত্রুঘ্ন সিনহার উদ্দেশে বলেন, 'আমি শত্রুঘ্নজিকে অনুরোধ করব আপনি বলিউডের সিনেমা নির্মাতাদের সঙ্গে কথা বলুন৷ যাতে তারা এখানে বিনিয়োগ করে৷ আমাদের এখানে মেধার কোনও অভাব নেই৷' এর পাশাপাশি, আগামী বছর বিশ্ববঙ্গ বাণিজ্য সম্মেলনে সিনেমা শিল্পের সঙ্গে যাঁরা যুক্ত, তাঁদেরও ডাকা হবে৷\nবক্তব্য রাখতে গিয়ে শত্রুঘ্ন সিনহা বলেন, 'তাঁদের সেবা করতে সুযোগ দেওয়ার জন্য আসানসোলের মানুষকে ধন্যবাদ৷ মমতা বন্দ্যোপাধ্যায় আমাকে এই চ্যালেঞ্জ নেওয়ার জন্য সুযোগ করে দিয়েছিলেন৷ আমি বরাবর মানিকদার (সত্যজিৎ রায়) ভক্ত ছিলাম৷ মৃণাল সেন আমাকে বেছেছিলেন৷ প্রসেনজিৎও খুব ভালো কাজ করছে৷ আমি আপনাদের ছিলাম, আছি, থাকবো৷'\nTags: Mamata Banerjee, Shatrughan Sinha


'নারী, তুমি বরং সিনা টান করে দাঁড়াও' - hello\nতাকিয়া মোনাও-ওয়ারা কথা (১৭), ঢাকা\nPublished: 2020-05-24 10:14:55.0 BdST Updated: 2020-05-24 10:16:27.0 BdST\nতার মতে, আমার হাঁটাহাঁটি নাকি ছেলেদের মতো। তার মতামত হচ্ছে, মেয়েদের হাঁটা অন্য রকম হওয়া উচিত। আমি কীভাবে হাঁটি তার বর্ণনা করতে তিনি সবসময়ই একটা বাক্য বলতেন, আমি নাকি 'সিনা টান দিয়ে' হাঁটি।\nসত্যি বলতে তখন আমি এই বাক্যটার অর্থ বুঝতাম না। এখন বুঝি। বিষয়টা হচ্ছে আমি সোজা হয়ে হাঁটি।\nআমার ছোট ভাই যখন কৈশোরে পা দিল তখন থেকে আমার মা তার হাঁটায় সমস্যা ধরতে লাগলেন। তবে তার ক্ষেত্রে সমস্যা উল্টো। সে 'সিনা টান দিয়ে' হাঁটে না। আমার মায়ের মতে, সে পুরুষ মানুষ। তার উচিত সিনা টান দিয়ে হাঁটা। সে কেনো কুজো হয়ে হাঁটে??\nকী ভাবছেন, এটা আমার মায়ের গোঁড়ামি? না! আমাদের দেশ, আমাদের সমাজ ব্যবস্থা আমার মাকে এসব করতে বাধ্য করেছে। কে জানে মাকেও হয়তো ছোটবেলা এসব শুনেই বড় হতে হয়েছে।\nআমরা মেয়েরা যখন বয়ঃসন্ধিকালের নানান বাহ্যিক পরিবর্তনের মধ্য দিয়ে যাই, আমাদের সবারই তখন হাঁটাচলার ক্ষেত্রে এক ধরণের অস্বস্তি হয়। কারণ আমরা কেউই শরীরের নতুন অংশ নিয়ে জন্মগ্রহণ করি না৷ তাই হঠাৎ এই পরিবর্তন আমরা সহজে মেনে নিতে পারি না৷ ছোট থেকে লাফিয়ে দৌড়ে বেড়ানো মেয়েটাও তখন কুজো হয়ে হাঁটে এবং যেহেতু কেউ তাকে সোজা হয়ে হাঁটতে বলে না তাই ধীরে ধীরে এটাই তার অভ্যাসে পরিণত হয়। আমাদের দেশের অধিকাংশ মেয়েরা তাই কুজো হয়ে হাঁটে বলে আমার ধারণা। তাই আমার মায়েরও অনেকের মতোই ধারণা এই বাড়তি অংশ নিয়ে মেয়েদের উচিত মেরুদণ্ড নিচু করে হাঁটা। আর ছেলেরা হাঁটবে সিংহের মতো কাঁধ উঁচু করে।\nআমি আপনাকে বলছি শুনুন, আপনার সন্তান ছেলে হোক, মেয়ে হোক কিংবা তৃতীয় লিঙ্গ তাকে মেরুদণ্ড সোজা করে দাঁড়াতে এবং হাঁটতে শেখান৷ যদি কোনো মেয়ে শারীরিক পরিবর্তনের ফলে সোজা হয়ে দাঁড়াতে অস্বস্তিবোধ করে তার বোঝান যে এটা লজ্জার কোনো বিষয় নয়। তাকে বলুন, তোমাকে যেমনই দেখাক, মানুষ যেভাবেই দেখুক কিংবা যাই বলুক তুমি সবসময় মেরুদন্ড সোজা রাখবে, সোজা হয়ে হাঁটবে।\nআমার হাঁটা খারাপ কিনা আমি জানি না। কেমন তাও জানি না। তবে এই 'ছেলেদের মতো হাঁটে' এই বক্তব্যটায় আমার ঘোর আপত্তি আছে। কারণ আমি বিশ্বাস করি, লিঙ্গভেদে হাঁটাহাঁটির কোনো পার্থক্য হয় না৷ এইভাবে ছেলেরা হাঁটবে, আর এইভাবে মেয়েরা- এইসব আবোল তাবোল বিশ্লেষণ আমি মানি না৷ আমি শুধু জানি, সকল মানুষ মেরুদণ্ড সোজা এবং মাথা উঁচু করে হাঁটবে।\nআপনি যখন মডেলিং বা খেলাধুলা শিখতে যাবেন, আপনি নারী হোন বা পুরুষ। আপনাকে সবার আগে যেটা শেখাবে, সেটা হচ্ছে কাঁধ সোজা করে দাঁড়ানো।


৪০-এ পা দিল বং ক্রাশ আবির, অভিনেতার গালের কাটা দাগ কোথা থেকে এল? জানেন কী? - Interesting and unknown facts about Birthday boy Abir Chatterjee you should not miss , Bangla News\nবাংলা নিউজ > ছবিঘর > ৪০-এ পা দিল বং ক্রাশ আবির, অভিনেতার গালের কাটা দাগ কোথা থেকে এল? জানেন কী?\n৪০-এ পা দিল বং ক্রাশ আবির, অভিনেতার গালের কাটা দাগ কোথা থেকে এল? জানেন কী?\nUpdated: 18 Nov 2020, 02:47 PM IST লেখক Priyanka Bose\nতিনি একমাত্র অভিনেতা যিনি একসঙ্গে রুপোলি পর্দার ব্যোমকেশ ও ফেলুদা। আজ আবির চট্টোপাধ্যায়ের জন্মদিন।\n1/10আজ আবির চট্টপোধ্যায়ের জন্মদিন। বাংলা সিনেমা জগতে অন্যতম ব্যক্তিত্ব যিনি নারী হৃদয়ে সবসময়ই ঝড় তোলেন তিনি। বুদ্ধিদীপ্ত হ্যান্ডসম চেহারা, তাঁর চোখের চাহনি, আর মিষ্টি হাসি-ব্যস এতেই ফিদা বঙ্গ নারীরা। আজ চল্লিশ বছরে পা রাখলেন আবির।\n2/10আবির তার অভিনয় জীবন শুরু করেন বাংলা টেলিভিশনের পর্দায়। রাজ চক্রবর্তী পরিচালিত ‘প্রলয় আসছে’ টেলিভিশন ধারাবাহিকে আবিরকে প্রথম দেখা যায়। এছাড়াও তিনি শাশুড়ি জিন্দাবাদ, খুঁজে বেড়াই কাছের মানুষ, বহ্ণিশিখা, শুধু তোমার জন্য, এক আকাশের নীচে এবং জন্মভূমির মতো জনপ্রিয় ধারাবাহিকে অভিনয় করেছেন। (ছবি-ইনস্টাগ্রাম)\n3/10২০০৯ সালে অভিজিৎ গুহ ও সুদেষ্ণা রায় পরিচালিত ‘ক্রস কানেকশান’ দিয়ে টলিউডে অভিষেক হয় তাঁর। সেখানে USA ফেরত এক ভিকি নামে এক ব্যক্তির চরিত্রে অভিনয় করতে দেখা যায় তাঁকে। (ইনস্টাগ্রাম)\n4/10 আবির চট্টপোধ্যায়ের অন্যতম ইউএসপি তাঁর গালের কাটা দাগ। কিন্তু জানেন কী কেমন করে আবিরর গালে এই বিউটি স্পট হয়েছিল? খুব অল্প বয়সে আবির সাইকেল চালাতে গিয়ে দুর্ঘটনা ঘটান৷ আসলে অষ্টম শ্রেণির ছাত্র আবিরের বৃষ্টির দিনে সাইকেল চালাচ্ছিলেন, হঠাৎ একটা বিড়াল সামনে চলে আসে। বিড়ালটাকে কাটাতে গিয়েই বিপত্তি। সাইকেল থেকে পড়ে গিয়ে সাইকেলের স্পোক গালে ঢুকে গিয়েছিল আবির৷সে এক রক্তারক্তি কাণ্ড ঘটেছিল। সেই সেলাইয়ের দাগই আজও আবিরের গালে। ক্ষতের দাগ কিন্তু আবিরের বড়ো প্লাস পয়েন্ট বটে। (ছবি-ইনস্টাগ্রাম)\n5/10২০১৭ সালে তাঁর অভিনীত ছবি ‘বিসর্জন’ ৬৪তম ন্যাশনাল ফিল্ম অ্যাওয়ার্ডসে সর্বশ্রেষ্ঠ বাংলা সিনেমার খেতাব জেতে। কৌশিক গঙ্গোপাধ্যায়ের ছবিতে আবির এক ভারতীয় সংখ্যালঘু সম্প্রদায়ের ছেলের ভূমিকায় অভিনয় করেছেন। ছবিতে বাংলাদেশী অভিনেত্রী জয়া আহাসানকেও দেখা গিয়েছে। (ইনস্টাগ্রাম)\n6/10আবিরের বাবা ফাল্গুনি চট্টোপাধ্যায় বাংলা থিয়েটার এবং টেলিভিশন পর্দার খুব জনপ্রিয় এবং পরিচিত মুখ। আবিরের বাবাকে প্রায়ই ছেলেকে তাঁর অভিনয় কেরিয়ার নিয়ে উৎসাহ দিতে দেখা যায়। (ছবি-ইনস্টাগ্রাম)\n7/10২০০৭ সালে আবির, তাঁর মনের মানুষ নন্দিনীর সঙ্গে সাত পাকে বাঁধা পড়েন। তাঁদের একমাত্র ছোট মেয়ের নাম ময়ূরাক্ষী। আবির এবং নন্দিনীর প্রথম দেখা এমবিএ পড়বার সময়, কলেজ জীবনের বান্ধবীকেই নিজের জীবনসঙ্গী করে দেন আবির। নিজের ব্যক্তিগত জীবন নিয়ে ভীষণ সিকিওর্ড আবির। কোনওদিন কোনও গসিপকে দাম্পত্য সম্পর্কের মাঝে জায়গা দেননি এই জুটি। (ছবি-ইনস্টাগ্রাম)\n8/10অফ-স্কিন পুরোদস্তুর ফ্যামিলিম্যান আবির চট্টোপাধ্যায়। স্ত্রী-কন্যাকে নিয়ে তাঁর সুখী গৃহকোণ। (ছবি-ফেসবুক)\n9/10আবির বলিউডের বিগ বি-র ফ্যান। এক সাক্ষাৎকারে নিজেই জানিয়েছেন অভিনেতা। তিনি আরও জানিয়েছেন, অমিতাভ বচ্চনের এনার্জি আর কাজের প্রতি ডেডিকেশন থেকে তিনি সব সময় শেখার চেষ্টা করেন। ক্রিকেটে তিনি শচীনের ভক্ত। শচীনের মতো ক্রিকেটার হওয়ার স্বপ্নও দেখতে অভিনেতা। বাঁ হাতি হওয়ার জন্য তিনি ওয়েস্ট ইন্ডিজের ক্রিকেটার ব্রান লারার বড় ভক্ত। (ইন্টারনেট)\n10/10ছোটবেলায় আবিরকে সিনেমা হলে নিয়ে গেলে সে কান্নাকাটি করত, কারণ তিনি চুপ করে বসে থাকতে পছন্দ করতেন না। তাঁর প্রথম সিনেমা হলের অভিজ্ঞতা কিং কং দেখা ছিল এবং যথারীতি তিনি প্রচুর কেঁদেছিলেন! তিনি যখন কিছুটা বড় হন, তার বাবা ফালগুনি চ্যাটার্জি তাঁকে পুরানো ইংরেজি ক্লাসিক সিনেমা দেখাতে টকি শো হাউসে নিয়ে যেতেন। আবির এখনও ‘The Bridge on the River Kwai’, ‘The Good, the Bad and the Ugly’ সিনেমা দেখার অভিজ্ঞতার কথা মনে করেন। (ইনস্টাগ্রাম)


প্রশংসনীয় পদক্ষেপ! বিয়ের দিন রক্তদান করে, শিশুকন্যাকে নতুন জীবনদান নবদম্পতির | Bongnews24X7.Com | Latest Bengali News - বাংলা খবর - Bangla News\nপ্রথম পাতা দেশ প্রশংসনীয় পদক্ষেপ! বিয়ের দিন রক্তদান করে, শিশুকন্যাকে নতুন জীবনদান নবদম্পতির\nপ্রশংসনীয় পদক্ষেপ! বিয়ের দিন রক্তদান করে, শিশুকন্যাকে নতুন জীবনদান নবদম্পতির\n23 February, 2021, 9:37 PM\nপ্রশংসনীয় পদক্ষেপ! বিয়ের দিন রক্তদান করে, শিশুকন্যাকে নতুন জীবনদান নবদম্পতির / Tweeted By @IndianCopAshish\nবংনিউজ২৪x৭ডিজিটাল ডেস্কঃ একটু অন্যরকম লাগছে তো শুনে! লাগারই কথা। আসলে বিয়ের দিন সাধারণত পাত্র এবং পাত্রী উভয়েই নিজেদের নতুন জীবন শুরুর আনন্দে বিভোর থাকেন। ব্যস্ত থাকেন বিয়ের নানা আচার-অনুষ্ঠানে মধ্যে, আত্মীয়স্বজন, বন্ধু-বান্ধবদের সঙ্গে। সেখানে উত্তরপ্রদেশের এই নবদম্পতি যা করলেন, তা ব্যতিক্রমই বলা যায়। শুধু ব্যতিক্রমই নয়, প্রশংসনীয় নিঃসন্দেহে।\nউত্তরপ্রদেশের এই নবদম্পতি বিয়ের দিনে এক শিশুকন্যাকে নতুন জীবনদান করলেন, রক্ত দিয়ে। এই পুরো ঘটনা টুইটারে পোস্টের মাধ্যমে জানিয়েছেন উত্তরপ্রদেশ পুলিশের এক কর্মী, নাম আশিষ মিশ্র। উল্লেখ্য, যাঁদের প্রয়োজন, তাঁদের সঙ্গে রক্তদাতাদের সম্পর্ক সাধনের জন্য তাঁর ‘পুলিশ মিত্র’র উদ্যোগ এই ঘটনা সম্ভবপর করে তুলেছে।\nটুইটারে এই ঘটনার কথা শেয়ার করে, আশিষ মিশ্র ওই দম্পতির প্রশংসা করেছেন। বিয়ের বেশে ওই রক্তদানের ছবিও তিনি টুইটারে শেয়ার করেছেন। সেই ছবিতে বরকে রক্তদান করতে দেখা গেছে। আর বরের পাশে দাঁড়িয়ে আছেন ওই যুবকের স্ত্রী।\nউল্লেখ্য, পুলিশ কর্মী আশিষ মিশ্র ২০১৭ থেকে ‘পুলিশ মিত্র’ উদ্যোগ শুরু করেন। এই উদ্যোগের মাধ্যমে রক্তদাতাদের সঙ্গে যাঁদের রক্তের দরকার, তাঁদের যোগাযোগ করিয়ে দেওয়া হয়। যাতে মানুষের প্রাণরক্ষা হয়। নববিবাহিত ওই দম্পতিও সোশ্যাল মিডিয়ায় নেটিজেনদের প্রশংসা অর্জন করেছেন। নেটিজেনরা যে শুধু তাঁদের প্রশংসাই করেছেন তাই নয়, ওই দম্পতির দায়িত্ববোধ, কর্তব্যবোধ এবং উৎসাহকেও কুর্নিশ জানাতে দ্বিধা করেননি।


যুক্তরাজ্যের পার্লামেন্ট নির্বাচনের ফলে বিস্মিত হয়েছে সবাই। ব্রিটিশ প্রধানমন্ত্রী ডেভিড ক্যামেরনও আশা করেননি, এমন অভাবনীয় সমর্থন পাবেন তিনি। নির্বাচনপূর্ব সব কটি জরিপ বলছে, সরকার গঠনের মতো প্রয়োজনীয়সংখ্যক আসন নিশ্চিত করতে পারছে না কোনো দলই। কোয়ালিশন করে ঝুলন্ত পার্লামেন্টই ভরসা। অথচ সব জরিপকে মিথ্যা প্রমাণ করে নিরঙ্কুশ সংখ্যাগরিষ্ঠতা পেয়েছে কনজারভেটিভ পার্টি। সবকটা জরিপ কী করে ভুল হল?\nনির্বাচন শুরু হওয়ার আগ মুহূর্তে গার্ডিয়ান ও বিবিসির পৃথক দুটি জরিপে দেখা গেল লেবার পার্টি কনজারভেটিভ থেকে সামান্য ব্যবধানে এগিয়ে রয়েছে। কিন্তু নির্বাচন শেষ হলেই বিবিসি প্রকাশিত বুথফেরত জরিপ (স্থানীয় সময় রাত ১০টা, বাংলাদেশ সময় রাত ৩টা) বলছে, ৩১৬ আসন পেয়ে সংখ্যাগরিষ্ঠ দল হতে যাচ্ছে ক্যামেরনের দল। একেবারে চোখ উল্টানো কথা। নির্বাচনী ফলও বুথফেরত জরিপের সত্যতা প্রমাণ করেছে। তবে আগে কেন এমন হল? এর উত্তর হতে পারে কয়েকটি। প্রথমত হয়তো জরিপকারী সংস্থার কাছে ভোটাররা মিথ্যা বলেছিলেন, কিংবা সত্যি বলতে লজ্জা পেয়েছিলেন। অথবা শেষ মুহূর্তে অর্থাৎ ভোটের দিন সিদ্ধান্ত পরিবর্তন করেছিলেন।\nএদিক দিয়ে দেখলে স্কটল্যান্ডের ফল ভিন্ন কথা বলে। সেখানে নির্বাচনপূর্ব জরিপ ও ফল অভিন্ন হয়েছে। তবে স্কটিশরা ব্রিটিশদের চেয়ে কম লাজুক?\nদ্বিতীয়ত জরিপকারী সংস্থা ও তার পদ্ধতিগত ভুল। ইতিহাস বলে, এই একই প্রতিষ্ঠানগুলোর জরিপের সঙ্গে আগে ফলের খুব একটা হেরফের হয়নি। নিকট অতীতে ২০১০ সালের নির্বাচনেও হুবহু ফলেছিল ভবিষ্যদ্বাণী। কিন্তু এবার হয়েছে উল্টো। কিছুদিন আগে ইসরাইলের নির্বাচনের ক্ষেত্রেও জরিপ ভুল প্রমাণিত হয়েছে। এক্ষেত্রে জরিপ পদ্ধতি স্যাম্পল নির্ধারণ ও বিশ্লেষেণের ত্র“টি পরীক্ষা করে দেখার মতো। হতে পারে জরিপকারীরা নিজেদের পছন্দমতো স্যাম্পল নিয়েছেন, যা প্রতিনিধিত্বশীল ছিল না। কিংবা ইন্টারনেট, ফোনের মাধ্যমে মতামত ও মাঠ থেকে সংগৃহীত তথ্যের গুণগত বিশেষ পার্থক্য রয়েছে। পদ্ধতিগত ত্র“টি ভেবে দেখতে হবে প্রতিষ্ঠানদের।


Atorzip in Bengali এর ব্যবহার, ডোজ, পার্শ্বপ্রতিক্রিয়া, উপকার, বিক্রিয়া এবং সতর্কতা - Atorzip-er byabohar, dose, parshoprotikriya, upokar, bikriya abong sotorkobarta\nAtorvastatin साल्ट से बनी दवाएं:\nAtocor (2 प्रकार उपलब्ध) Caat (2 प्रकार उपलब्ध) Lipicure (3 प्रकार उपलब्ध) Modlip (4 प्रकार उपलब्ध) Stator (3 प्रकार उपलब्ध) Storvas (4 प्रकार उपलब्ध) Tonact (1 प्रकार उपलब्ध) Astin (3 प्रकार उपलब्ध) Astorvas (1 प्रकार उपलब्ध)\nAtorzip के सारे विकल्प देखें\nAtorzip র ইনফরমেশন\nAtorzip উপকারিতা এবং ব্যবহার ।- Atorzip Benefits & Uses in Bengali- Atorzip upokarita abong byabohar\nAtorzip ডোজ এবং ব্যবহারের নিয়ম ।- Atorzip Dosage & How to Take in Bengali - Atorzip dose abong byaboharer niyom\nAtorzip পার্শ্বপ্রতিক্রিয়া- Atorzip Side Effects in Bengali- Atorzip parshoprotikriya\nAtorzip সংশ্লিষ্ট সতর্কবার্তা- Atorzip Related Warnings in Bengali- Atorzip sonsholisto sotorkobarta\nঅন্য ওষুধের সঙ্গে Atorzip -এর মারাত্মক বিক্রিয়া।- Severe Interaction of Atorzip with Other Drugs in Bengali- onno osudher songe Atorzip-er marattok bikriya\nAtorzip কনট্রাইনডিকেশন- Atorzip Contraindications in Bengali- Atorzip kontraindication\nAtorzip সম্পর্কিত প্রায়শ জিজ্ঞাস্য প্রশ্নাবলী।- Frequently asked Questions about Atorzip in Bengali- Atorzip somporkito praysho gigyasha prosnaboli\nAtorzip খাদ্য এবং অ্যালকোহলের সঙ্গে Atorzip -এর বিক্রিয়া।- Atorzip Interactions with Food and Alcohol in Bengali- khaddo abong alchoholer songe Atorzip-er bikriya\nAtorzip উপকারিতা এবং ব্যবহার । - Atorzip Benefits & Uses in Bengali - Atorzip upokarita abong byabohar\nনিম্নলিখিত বিষয়গুলি চিকিৎসার জন্য Atorzip ।\nহাই কোলেস্টেরল मुख्य\nAtorzip ডোজ এবং ব্যবহারের নিয়ম । - Atorzip Dosage & How to Take in Bengali - Atorzip dose abong byaboharer niyom\nAtorzip এর উপাদানগুলি - Atorzip Active Ingredients in Bengali - Atorzip-er upodanguli\nAtorzip পার্শ্বপ্রতিক্রিয়া - Atorzip Side Effects in Bengali - Atorzip parshoprotikriya\nযখন Atorzip ব্যবহার হয়েছে তখন গবেষণায় নিম্নলিখিত পার্শ্বপ্রতিক্রিয়া দেখা গিয়েছে।\nAtorzip সংশ্লিষ্ট সতর্কবার্তা - Atorzip Related Warnings in Bengali - Atorzip sonsholisto sotorkobarta\nগর্ভবতী মহিলাদের জন্য Atorzip কি নিরাপদ?\nযে সব মহিলারা এই খাওয়ার আগে থেকেই অন্তঃসত্ত্বা তাঁরা চিকিৎসকের সঙ্গে পরামর্শ করুন। যদি তা না করেন তাহলে আপনার শরীরে বড় ধরনের পার্শ্বপ্রতিক্রিয়া দেখা দিতে পারে।\nবুকের দুধ খাওয়ানোর সময় কি Atorzip নিরাপদ?\nযে সব মায়েরা শিশুদের বুকের দুধ খাওয়াচ্ছেন তাঁরা Atorzip নিতে পারেন। এর পার্শ্বপ্রতিক্রিয়া থাকলেও তা অতি সামান্য কাজেই চিকিৎসকের পরামর্শ ছাড়া ওষুধ খেতে পারেন।\nকিডনির (বৃক্ক) ওপর Atorzip-এর প্রভাব কী?\nকিডনির ওপর Atorzip এর ক্ষতিকর প্রভাব আছে। যদি আপনি আপনি শরীরে কোনও পার্শ্বপ্রতিক্রিয়া অনুভব করেন তাহলে অবিলম্বে ওই ওষুধ নেওয়া বন্ধ করুন। তিনি ফের বললে চালু করুন।\nলিভারের (যকৃত) ওপর Atorzip-এর প্রভাব কী?\nAtorzip এর কারণে যকৃৎ ক্ষতিগ্রস্ত হতে পারে। যদি আপনি ওষুধের কারণে শরীরে কোনও কুপ্রভাব লক্ষ করেন তাহলে ওষুধ নেওয়া বন্ধ করুন। চিকিৎসকের সঙ্গে পরামর্শ করে আবার তা নিতে শুরু করুন।\nহার্টের (হৃদপিণ্ড) ওপর Atorzip-এর প্রভাব কী?\nহৃদয় ওপর Atorzip -এর খুব সামান্য প্রভাব পড়তে পারে। বেশিরভাগ মানুষই হৃদয়-এর ওপর কোনও প্রভাব দেখতে পান না।\nঅন্য ওষুধের সঙ্গে Atorzip -এর মারাত্মক বিক্রিয়া। - Severe Interaction of Atorzip with Other Drugs in Bengali - onno osudher songe Atorzip-er marattok bikriya\nরোগীর ওপর মারাত্মক পার্শ্বপ্রতিক্রিয়া হতে পারে বলে নিম্নলিখিত ওষুধগুলির সঙ্গে Atorzip একযোগে নেওয়া উচিত নয়।\nAtorzip কনট্রাইনডিকেশন - Atorzip Contraindications in Bengali - Atorzip kontraindication\nআপনি যদি নিম্নলিখিত কোনও রোগে আক্রান্ত হন তাহলে যতক্ষণ না আপনার চিকিৎসক আপনাকে পরামর্শ দিচ্ছেন ততক্ষণ আপনি Atorzip নেবেন না।\nAtorzip সম্পর্কিত প্রায়শ জিজ্ঞাস্য প্রশ্নাবলী। - Frequently asked Questions about Atorzip in Bengali - Atorzip somporkito praysho gigyasha prosnaboli\nএই Atorzip কি অভ্যাস বা আসক্তি হয়ে ওঠে?\nনা, Atorzip-এ আসক্ত হওয়ার সুযোগ নেই।\nহ্যাঁ, Atorzip গ্রহণ করে আপনি কোনও ভারী যন্ত্র চালনা করতে পারেন, কারণ এর জন্য কোনও তন্দ্রাচ্ছন্ন অবস্থার সৃষ্টি হয় না।\nহ্যাঁ, তবে চিকিৎসকের সঙ্গে পরামর্শ করে তবে Atorzip খাবেন।\nনা, মানসিক অসুস্থতা সারাতে Atorzip কার্যকরী হয় না।\nAtorzip খাদ্য এবং অ্যালকোহলের সঙ্গে Atorzip -এর বিক্রিয়া। - Atorzip Interactions with Food and Alcohol in Bengali - khaddo abong alchoholer songe Atorzip-er bikriya\nখাদ্যের সঙ্গে Atorzip -এর বিক্রিয়া ।\nকিছু নির্দিষ্ট খাদ্যের সঙ্গে Atorzip নিলে তার প্রভাব মন্থর হয়। আপনার চিকিৎসকের সঙ্গে এ বিষয়ে পরামর্শ করুন।\nআলকোহল এবং Atorzip -এর বিক্রিয়া।\nঅ্যালকোহল গ্রহণের কারণে সঙ্গে Atorzip নিলে আপনার শরীরে গুরুতর প্রভাব পড়তে পারে।\nAtorzip র বিকল্প - Substitutes for Atorzip in Bengali\nAtorzip के लिए सारे विकल्प देखें\nআপনি বা আপনার পরিবারে কি কেউ Atorzip নেন? দয়া করে একটা সমীক্ষা করুন এবং অন্যদের সাহায্য করুন।\nআপনি কি ডাক্তারের পরামর্শে Atorzip ব্যবহার করেছেন?\nআপনি Atorzip এর কতটা পরিমাণ সেবন করেছেন?\nআপনি কি খাবার পরে অথবা খাবার আগে Atorzip সেবন করেন?\nআপনি কোন সময়ে Atorzip সেবন করেন?


অন্ধকারের পথযাত্রী অশোক কুমার ঘোষ, আলোর পথে আসুন! | blog.bdnews24.com - pioneer blog for citizen journalism in bangladesh\nঅন্ধকারের পথযাত্রী অশোক কুমার ঘোষ, আলোর পথে আসুন!\nক্যাটেগরিঃ ফিচার পোস্ট আর্কাইভ, মতামত-বিশ্লেষণ\nসোমবার ২৭ আগস্ট ২০১২, ০১:৪৫ পূর্বাহ্ন\nপৃথিবীর সেই আদি থেকে মানুষ আলোর সন্ধান করেছে। এগিয়েছে আলোর পথে। এ আলো জীবন-জীবিকার, এ আলো সাফল্যের, এ আলো আগামীর পথচলার, এ আলো সুন্দর জীবন-যাপনের। একের পর এক মানুষ বিভিন্ন ধরণের পরীক্ষা-নিরীক্ষা করেছে। মানুষ জীবন জুড়ে আলোর সন্ধান করে গেছে। এ আলোর সন্ধান পেতে মানুষ নিয়ম বদলেছে। নীতি বদলেছে। পরিবর্তন এনেছে জীবনের গতিধারার ।\nকিন্তু এ আলোর পথে অন্তরায় হয়ে থেকেছে কিছু মানুষ। এরা মানুষের সুন্দর জীবন-যাপনের জন্য সুন্দরের হাতছানি গ্রহণ করতে ব্যর্থ হয়েছে। এমনই এক মানুষের সঙ্গে আজ (শুক্রবার) পরিচয় হলো তিনি অশোক কুমার ঘোষ। তিনি বাংলাদেশ মাইনরিটি সংগ্রাম পরিষদের সাধারণ সম্পাদক। পেশায় সুপ্রিম কোর্টের আইজীবী।\nনা, তার সঙ্গে আমার সরাসরি দেখা হয়নি। তিনি আজ সকালে জাতীয় প্রেসক্লাবের সামনে মানববন্ধন ও বিক্ষোভ করেছেন। সেই বিক্ষোভ ও মানববন্ধনের খবর প্রকাশিত হয়েছে বিডিনিউজ টুয়েন্টিফোর ডটকম এ। সেখানে খবর পড়েই আমি প্রথম এই মানুষটিকে চিনলাম। জানলাম।\nনা এ মানুষটি একা নন, তার মতো আরও অনেক মানুষ এখনও অন্ধকারে পড়ে থাকতে পছন্দ করেন। তারা আলোর পথে আসতে চান না। কেন চাননা তা জানিনা। এর উত্তর তারা নিজেরাই ভাল দিতে পারবেন।\nআমি শুধু আমার এ লেখার মাধ্যমে তিনি ও তার মতো অন্ধকারের যাত্রীদের আলোর পথে আহ্বান জানাই। তাদের বলি, আলোর পথে আসুন প্লিজ অন্ধকারে পড়ে থাকবেন না। আপনার আজকের অন্ধকারে পড়ে থাকা বর্তমান ও আগামীর প্রজন্মকে এক ভয়ঙ্কর যন্ত্রণার মধ্যে ঠেলে দিচ্ছে। আপনি প্লিজ তা অনুধাবন করুন।\nপ্রিয় পাঠক, ভাবছেন কি এমন করলো অশোক কুমার, যে তাকে আপনি অন্ধকারের যাত্রী ভাবছেন! হ্যাঁ ঐ ব্যক্তির বক্তব্যেই শুনুন, তিনি বলেছেন, ‘শাস্ত্রীয় শিষ্টাচার ভঙ্গ করে নারীর ক্ষমতায়নের নামে এই সংস্কার আমরা মানি না। আমরা দাবি করছি আপনারা আইন সংস্কারের এই জায়গা থেকে সরে আসুন। না হলে আমরা এটা প্রতিহত করতে রাজপথে নামতে বাধ্য হবো।’\nমানববন্ধনে সুপ্রিম কোর্টের এই আইনজীবী পারিবারিক আইন সংস্কারের সরকারি উদ্যোগকে ‘হিন্দু পারিবারিক ঐতিহ্যের উপর আঘাত’ আখ্যায়িত করে তা থেকে সরে আসার আহ্বান জানিয়েছেন।( বিডিনিউজ)।\nপ্রিয় পাঠক আপনারা নিশ্চয় অনুধাবন করতে পারছেন অশোক কুমার ঘোষ কেন একথা বলেছেন? তিনি চাননা, নারী বিশেষ করে হিন্দু নারীরা সম্পত্তিতে পূর্ণ অধিকার পাক। এক্ষেত্রে তিনি হিন্দু ধর্মের আইনের কথা বলেছেন। প্রিয় পাঠক আসুন আমরা একটু ভেবে দেখি। এ আইন সংশোধন হলে আমাদের কার কতটুকু লাভ-ক্ষতি?\nএকবিংশ শতাব্দীর পৃথিবী এখন মানুষের পৃথিবী। এখানে লিঙ্গ-ধর্ম-বর্ণ-জাত-পাতের চেয়ে বড় মানুষের ব্যক্তি পরিচয়। এখন মানুষ আর বংশ মর্যাদায় পরিচিত হয়না। এখন মানুষ পরিচিত হয় তার মেধা যোগ্যতা ও কাজের মূল্যায়নে। পৃথিবীতে হিন্দু ধর্ম সবচেয়ে সনাতন। সেখানে অনেক নিয়ম-কানুন রয়েছে। পৃথিবীর সব ধর্মেই অনেক জটিল বিষয় রয়েছে। এ জটিল বিষয়গুলো এড়িয়ে যেতে খ্রিস্টান ধর্মে বেশ কিছু সংশোধন এনেছে। অন্য ধর্মগুলো সংশোধন না আনলেও তারা এর কিছু বিষয় কঠোরভাবে মেনে চলে, কিছু বিষয় তেমনভাবে মেনে চলে না। সব ধর্ম নিয়েই এখনও গবেষণা হচ্ছে।\nএই যে হিন্দু ধর্মের নারীদের বর্তমান অবস্থানটা একটু দেখে নিই। এ উপমহাদেশে মুসলমান নারীদের অনেক আগেই হিন্দু নারীরা পারিবারিক অন্যায়ের বিরুদ্ধে প্রতিবাদ জানিয়ে ঘর থেকে বেরিয়ে এসেছে। তারা লেখাপড়া করে জ্ঞানার্জন করেছে। চাকরি-ব্যবসা শুরু করেছে। জাতি-গোত্রের মধ্যে থেকে ছিনিয়ে এনেছে নিজের স্বতন্ত্র পরিচয়। এখন হিন্দু নারী আর দেবী, সতী, অমুকের বউ, দিদি, মা, বোন এসব পরিচয়ে পরিচিত হয়না। এখন তারা ডাক্তার, নার্স, শিক্ষিকা, ব্যাঙ্কার, গৃহিনী, সাংবাদিক, শিল্পী, রাজনীতিবিদ, ব্যবসায়ী, এমন সব স্বতন্ত্র পরিচয়ে পরিচিত হয়। অশোক কুমার হিন্দু ধর্মের সনাতনী নীতির কথা বলেছেন। নীতিতে নেই তাই এ নতুন নিয়ম মানা যাবে না। কিন্তু তিনি একটি বারের জন্যও ভেবে দেখছেন না। নীতিতে আছে এই অযুহাতে এক সময় এদেশের হিন্দু নারীদের ‘সতীদাহ প্রথা’-সহমরণের প্রথা চালু ছিল। তখন স্বামীর মৃত্যুর পর স্ত্রীকে জলন্ত চিতায় দিয়ে দেয়া হতো। আর চিতায় যখন জীবন্ত স্ত্রী পুড়ছে তখন তার চারপাশে জোরে জোরে ঢোল বাজানো হতো যেন স্ত্রীর সেই ভয়াল আর্ত-চিৎকার আশেপাশের মানুষের কানে না বাজে। যেন তারা তার শোকে শোকার্ত হয়ে তাকে চিতা থেকে ফেরত না আনেন। কিন্তু সেই নিষ্ঠুর অমানবিক ধর্মীয় আইনের পরিবর্তন এনেছিলেন এক আলোর পথযাত্রী রাজা রামমোহন রায়। তিনি এ নিষ্ঠুর প্রথা বন্ধ করেন। তিনি এ সময় এ প্রথা বন্ধে সাহায্য নিয়েছিলেন নিষ্ঠুর ইংরেজ শাসকদের। কেননা, এই অশোক কুমারদের মতো অন্ধকারের পথযাত্রী কিছু ভুল চিন্তার হিন্দু মতাবলম্বীর কারণে তিনি একা এ নিষ্ঠুর প্রথা বন্ধ করতে পারছিলেন না। তিনি সেক্ষেত্রে সত্যিকারের সাফল্য পেয়েছেন। এখন আর হিন্দু নারীকে স্বামীর মৃত্যুর পর জলন্ত আগুনে ঝাঁপ দিয়ে তাঁর ধর্মীয় বিশ্বাসের মূল্যায়ন করতে হয় না।\nআর এক আলোর পথযাত্রী ঈশ্বরচন্দ্র বিদ্যাসাগর। তিনি, এদেশের হিন্দু বিধবা মেয়েদের জন্য দ্বিতীয় বিয়ের ব্যবস্থা করেন। তার সময়ে ব্রাক্ষণের মেয়ের ব্রাক্ষণের সঙ্গেই বিয়ে দিতে হতো। আর এ কারণে দেখা যেত, একজন আশীর্ধ ব্রাক্ষণের ২০-২৫ জন স্ত্রী। তার ঘরে কন্যা দায়গ্রস্থ পিতারা লাইন দিয়ে দাঁড়িয়ে থেকে এতগুলো মেয়ের বিয়ে দিয়েছেন। সেই ব্রাক্ষণের বউয়ের তালিকায় ৮ বছরের কন্যা থেকে সত্তোরোর্ধ নারী থাকতেন। এই ব্রাক্ষণের মৃত্যুর পর এসব নারীদের জীবনে কোন আনন্দ বলতে কিছুই থাকতো না। এসব বিধবাদের কষ্ট সত্যিকারে অনুধাবন করে ঈশ্বরচন্দ্র বিধবা বিবাহ চালু করেন। তিনি এ প্রথার প্রসারে নিজের সন্তানের সঙ্গে হিন্দু বিধবা মেয়ের বিয়ে দেন।\nএই মহান পুরুষরা আজ থেকে দেড়শো-দুইশো বছর আগে হিন্দু নারীদের জীবনে আলোকবর্তিকা বয়ে এনেছেন। আর আজ যখন সারাবিশ্বে ধর্মীয় পরিচয়, বংশ পরিচয়ের চেয়ে মানুষের মেধাভিত্তিক, যুক্তি ভিত্তিক পরিচয় প্রাধান্য পাচ্ছে ঠিক তখন অশোক কুমার ঘোষ হিন্দু নারীদের সম্পত্তিতে পূর্ণ অধিকারের বিপক্ষে কথা বলছেন। এতে থেকে বোঝা যায় তিনি আসলে নিজেও নিজের সম্প্রদায়কে অন্ধকারের পথে টেনে নিয়ে যাচ্ছেন!\nহিন্দু নারীদের সেই সনাতনী নিয়ম-কানুন মেনে চলার কারণে বহুবিধ সমস্যায় পড়তে হচ্ছে। এ অবস্থা পরিবর্তনে সম্প্রতি সম্পত্তিতে নারীর পূর্ণ অধিকার নিশ্চিন্তে হিন্দু পারিবারিক আইন সংস্কারের জন্য সরকারের কাছে সুপারিশ করেছে আইন কমিশন। এই সুপারিশ বর্তমানে আইন মন্ত্রণালয়ের বিবেচনাধীন রয়েছে।\nউত্তরাধিকার সূত্রে পাওয়া সম্পত্তিতে মেয়েদেরকে ছেলেদের মতো পূর্ণ ও সমান অধিকার দেওয়া, বিবাহ নিবন্ধন ও আদালতের মাধ্যমে বিবাহ বিচ্ছেদ বাধ্যতামূলক করা, আবার বিবাহের সুযোগ রাখার এবং সুনির্দিষ্ট কারণ ছাড়া বহুবিবাহকে শাস্তিযোগ্য অপরাধ হিসাবে গণ্য করার কথা বলা হয়েছে সুপারিশে।\nএ সুপারিশ গৃহীত হলে হিন্দু নারীরা মানুষ হিসেবে এদেশের প্রকৃত নাগরিক হিসেবে পূর্ণ মর্যাদা পাবে। তারা আইন সহায়তা সঠিকভাবে পাবে। আইন কমিশনের যারা এ সুপারিশগুলো করেছেন তারা আলোর পথযাত্রী।\nসম্পত্তিতে নারীকে পূর্ণ অধিকার দিতে শুধু হিন্দু পিতাদের নয়, অন্যান্য ধর্মের অনেক পিতাদের আপত্তি আছে। তবে, এক্ষেত্রে সেই সব পিতাদের আপত্তি আছে যাদের নিজেদের পুত্র সন্তান আছে। আশা করা যায় মহামান্য অশোক কুমার ঘোষেরও পুত্র সন্তান আছে, নয়তো তিনি নি:সন্তান। শুধূ কন্যা সন্তানের পিতারা কিছুতেই নারীর সম্পত্তিতে পূর্ণ অধিকারের বিপক্ষে কথা বলছেন না। এটাও একটা দৃষ্টিভঙ্গিগত তফাতের বিষয়। বিজ্ঞানের ভাষায়, বাবার এক্স কোমোজোম এবং মায়ের এক্স ক্রোমোজোম মিলিত হলে কন্যা সন্তান হয়। আর বাবার ওয়াই ক্রোমোজোম এবং মায়ের এক্স ক্রোমোজোম মিলিত হলে পুত্র সন্তান হয়। এখানে দুটি ক্রোমোজোমের খেলা চলে। পুত্র ও কন্যা সন্তানের জন্ম দেবার ক্ষেত্রে আর কোন কিছু দরকার নেই। সেই সন্তান মানুষ হিসেবেই জন্ম নেয়। কিন্তু শুধু লিঙ্গগত কারণে একজনকে পিতা-মাতার সম্পত্তির পূর্ণ অধিকার থেকে বঞ্চিত রাখা, স্ত্রীকে স্বামীর সম্পত্তি থেকে বঞ্চিত রাখায় সমাজে শুধুই বৈষম্য বাড়ছে আর কিছুই হচ্ছেনা। এই অশোক কুমার ঘোষ যে কেন এই বিষয়টি বুঝতে পারছেননা সেটা তিনিই ভাল বলতে পারবেন। তিনি এ আইন করতে না দিয়ে বাংলাদেশের সংবিধানেরও লক্সঘন করছেন। সংবিধানে বলা আছে, নারী-পুরুষ নির্বিশেষে সমান সুযোগ ও সমান অধিকার ভোগ করবে।\nতিনি কি মানববন্ধন করছেন? উল্টো নারীর প্রতি অমানবিক আচরণের বিষয়ে উস্কে দেবার চেষ্টার অযুহাতে তো দেশের নারীরা মহামান্য হাইকোর্টে তার বিরুদ্ধে রিট করতে পারেন। সংবিধান লক্সঘনের অপরাধে তাকে অভিযুক্ত করতে পারবেন।\nকন্যা শিশুর প্রতি জন্ম থেকে বৈষম্যমূলক আচরণের পিছনে সম্পত্তিতে তার পূর্ণ অধিকার না থাকা অন্যতম কারণ। তার প্রকৃত মানুষ হিসেবে মূল্যায়ন হচ্ছে না শুধু একটি আইনের ভুলের কারণে। আর এ কারণে নারী জীবনের সবক্ষেত্রে বৈষম্যের শিকার হচ্ছে। এ বৈষম্য দূরকে অবশ্যই অশোক কুমার ঘোষের এ লড়াইয়ে কোন সচেতন মানুষের সামিল হওয়া উচিত হবে না।\nবাংলাদেশ নামের ছোট্ট দেশটি অধিক জনসংখ্যার ভারে জর্জরিত। এদেশে কম সন্তান নেয়া উৎসাহিত করা হয় রাষ্ট্রীয়ভাবে। এক্ষেত্রে কন্যা সন্তানের পিতা-মাতার সম্পত্তিতে পূর্ণ অধিকার না থাকায় যেসব পিতা-মাতার শুধু কন্যা সন্তান রয়েছে তারা চরম নিরাপত্তাহীনতায় ভুগছেন। আবার, হিন্দু নারীর স্বামীর সম্পত্তিতে ভোগ দখলের অধিকার থাকায় স্বামীর মৃত্যুর পর নারী তা ভোগ করতে পারলেও অত্যন্ত জরুরী প্রয়োজনেও বিক্রি করতে পারছেনা। এটাও চরম বৈষম্য।\nতাই, অশোক কুমার ঘোষকে বলবো, ভাই আসুন এই একবিংশ শতাব্দীতে এসে আমরা আলোর পথযাত্রী হই, সামনের দিনগুলো যেন হিন্দু নারীসহ সকল নারী-পুরুষের জন্য নির্বিঘ্ন হয় সে পথে চলি। প্লিজ দোহাই আপনার অন্ধকারের পথযাত্রী হয়ে থাকবেন না। আজ হয়তো কোন হিন্দু পুরুষ আপনার পক্ষ নিচ্ছেন। (যার পুত্র সন্তান আছে, আনন্দে আজ তারা অশোকের পক্ষে)। কিন্তু তিনি কি জানেন না, তার পুত্রের যদি পিতা হবার সময় ক্রোমোজোমের মিলনের কারণে পুত্র না হয়ে কন্যা সন্তান হয় তখন কি ভয়ঙ্কর বিপদে তিনি পড়বেন। তাই আমি আজ যে পিতার কন্যা সন্তান নেই সেই পিতাকে ( তার ভবিষ্যত প্রজন্মের কথা চিন্তা করে) এবং অশোক কুমার ঘোষকে আলোর পথে আসার আহ্বান জানাচ্ছি। আইন কমিশনকে অনুরোধ জানাচ্ছি , আপনাদের ভাল উদ্যোগটিকে সফল করুন। সরকারকে অনুরোধ জানাচ্ছি, আপনাদের সঠিক দায়িত্ব পালন করুন। দেশের সকল নাগরিককে তার নাগরিকের অধিকার দিন। আসুন, আমরা আলোর পথে আসি। এদেশ, এ পৃথিবী নারী-পুরুষ নির্বিশেষে সকলের। সকলের জন্য সুন্দর-সুস্থ-স্বাভাবিক জীবন-যাপনের নিশ্চয়তা দিতে কাজ করি।\nপ্রণতি প্রণয়, ঢাকা, ২৪.০৮.২০১২।\nফিচার ছবি: http://www.enewsbd24.com থেকে সংগৃহিত\nসোমবার ২৭আগস্ট২০১২, পূর্বাহ্ন ০৩:৫৬\nআমি বৈষম্যমূলক প্রথার বিরুদ্ধে প্রস্তাবিত হিন্দু আইনের সংষ্কার সমর্থন করছি।\nপ্রণতি প্রণয়, আপনাকে নমষ্কার। শুধু ভাববেন না যে এই বৈষম্য শুধু সনাতন ধর্মে আছে। ইসলামী আইনে পিতামাতার সম্পত্তিতে কন্যার কাগুজে অধিকার থাকলেও বাস্তবে অধিকাংশ ক্ষেত্রে তা বাস্তবে পাওয়া যায়না। তাই আপনাদের আন্দোলনে আপনাদের মুসলিম বোনদেরকেও ডেকে নিন। দাবী তুলুন, সমাজের পুরুষতান্ত্রিক জুলুম ও বৈষম্য নিপাত যাক।\nসোমবার ২৭আগস্ট২০১২, অপরাহ্ন ০৩:১৫\nashok dutta বলেছেনঃ\nমঙ্গলবার ২৮আগস্ট২০১২, পূর্বাহ্ন ০৩:১১\nআব্দুর রহমান বলেছেনঃ\nপর পর দুইটা লেখা দেখলাম ব্যক্তিগত আক্রমন করে. এইটা বোধহয় ঠিক না.\nমঙ্গলবার ২৮আগস্ট২০১২, পূর্বাহ্ন ১১:৩৭\n@আব্দুর রহমান, আমার মন্ত্যবিটিতেও কি আপনি ব্যক্তিগত আক্রমন লক্ষ্য করেছেন? যদি করে থাকেন, দয়া করে একটু ব্যাখ্যা করবেন কি?\nমঙ্গলবার ২৮আগস্ট২০১২, অপরাহ্ন ১২:২০\n@ হৃদয়ে বাংলাদেশ সাহেব, আমার মনে হয় আব্দুর রহমান সাহেব মন্তব্যটি আপনাকে উদ্দেশ্য করে করেন নাই..যেহেতু পোস্টটি একজন ব্যক্তির নাম উল্লেখ করে করা হয়েছে..এবং মন্তব্যকারী হয়ত আরও অন্য একটি ব্যক্তি নিয়ে লেখা পোস্ট পড়েছেন..তাই উপরের মন্তব্যটি করেছেন.. আমার ধারনা ভুল হতেও পারে.।\nআপনার মন্তব্যের প্রেক্ষিতে বলতে চাই, কাগুজে আইন আছে, বাস্তবায়ন করা না করা ব্যক্তির উপর নির্ভর করে..নতুন করে মুসলিম বোনেরা কিসের জন্য আন্দোলন করবে বলুন তো?ধরা যাক আন্দোলন করল..নতুন আইন হল..কিন্তু কেউ যদি তা না মানে, তাহলে তো তা আপনার ভাষায় আবার কাগুজে আইন এ পরিণত হয়ে যাবে ..তাই না?\n@ প্রণতি প্রণয় সাহেব, আপনার লেখাটি খুব ভাল লেগেছে.. হিন্দু মেয়েদের সম্পত্তি আইন অধিকার আন্দোলনে আমি একাত্মতা ঘোষণা করছি..আপনাকে অনেক শুভকামনা..\nমঙ্গলবার ২৮আগস্ট২০১২, অপরাহ্ন ০১:১৫\nপোষ্ট টানা পড়েই যা বুঝতে পারলাম, দুঃখজনক। যুগে যুগে এই সব অশোক কুমার ঘোষদের নিয়েই যত বিপত্তি, তাদের বাঁকা চিন্তায় কত মানুষ হারিয়ে এই পৃথিবী।\nএইসব কথা বুঝতে রকেট বিজ্ঞানী হতে হয় না!\nদেশ এখনো একজন দৃঢ় চেতা প্রধানমন্ত্রী পেল না, যিনি সবাইকে (আগে সবাই মানুষ এটা ভেবে) এই সুতায় বেঁধে মালা বানাতে পারেন।\nমঙ্গলবার ২৮আগস্ট২০১২, অপরাহ্ন ০৩:৪১\nবিপ্লব বৈদ্য বলেছেনঃ\nআমি অশোক কুমার ঘোষদের উপর তিব্র নিন্দা জানাচ্ছি ।কেউ কি অশোকের ফোন নম্বর বা ইমেল আমাকে দিবেন দয়াকরে,কারন আমার উনাকে কিছু বলার বা জিজ্ঞাসা করার দরকার ছিল ।অবস্য আমি দেশে থাকলে তার সাথে দেখা করতে নিজেই হাজির হতাম।ভাই আমার রাগ নিবারন করতে কস্ট হচ্ছে তাই দুর থেকে এটা অশোকের উপর [মডারেটেড]…..ছি….ছি…..ভন্ড…….ছি ।অবশেষে প্রণয় কে অনেক ধন্যবাদ ।এবং লেখক কে অনুরোধ করবো হিন্দু পারিবারিক আইন যত দিন সংস্কার না হয় ততদিন পর্যন্ত ঐসব ভন্ডদের আলোর পথে আনতে লিখুন ।\nসম্রাট দাস বলেছেনঃ\nহিন্দু মৌলবাদ কি বাংলায় প্রবেশ করলো ? তিনি সম্ভবত মোদি,বালথাকার,আদভানিদের চেলাবেলা ।\nমঙ্গলবার ২৮আগস্ট২০১২, অপরাহ্ন ০৩:৫২\nচমৎকার লেখা তার সাথে সাথে আহ্বান । খুভ ভালো লাগলো লেখা পড়ে ।\nমঙ্গলবার ২৮আগস্ট২০১২, অপরাহ্ন ০৯:০০\nএনামুল হক বলেছেনঃ\n“তিনি অশোক কুমার ঘোষ। তিনি বাংলাদেশ মাইনরিটি সংগ্রাম পরিষদের সাধারণ সম্পাদক। পেশায় সুপ্রিম কোর্টের আইজীবী”- আপনি একজন অশোক কুমার ঘোষকে কেন দোষারোপ করছেন? তিনিতো একটা সংগঠনকে প্রতিনিধিত্ব করছেন।মতামতটি তার নাকি সংগঠনের তাকি খতিয়ে দেখেছেন?যদি তার এই অবস্থান সংগঠনের অবস্থান হয়ে থাকে তাহলে তার জন্য তিনি কেন দায়ী হবেন?আর যদি এটা তার ব্যক্তিগত অবস্থান হয় এবং মাইনরিটিরা তাকে সমরথন না করে তাহলে আগে তাকে পপদ থেকে সরানো উচিত তারপর অন্য কথা।\nবুধবার ২৯আগস্ট২০১২, অপরাহ্ন ০২:০৭\nহিন্দু নারীদের তাদের সম্পত্তির অধিকার দেয়ার প্রশ্নটি সময়ের দাবী, যেমনটা দাবী মুসলিম নারীদের ভাইদের সমান অধিকারের প্রশ্নটি। তবে দুটোই হঠাৎ আইন চাপিয়ে করার মধ্যে সামাজিক ঝুঁকি আছে, প্রয়োজন ব্যপকভিত্তিক জাতীয় ডায়ালগ, যেন অশোক বাবু বা রহিম মোল্লা উভয়েই নিজেরাই একসময় সংস্কারকে সমর্থন করে, বা কমপক্ষে বিরোধিতা থেকে সরে আসে।\nবুধবার ২৯আগস্ট২০১২, অপরাহ্ন ০৬:১৭\nপ্রণতি প্রণয়, আমায় খুব করেই ছুঁয়ে গেলো পোস্টের অন্তর্নিহিত বক্তব্য, আমার অভিবাদন এবঙ পূর্ণ সমর্থনা রইলো। অন্ধকার হতে আলোর পথে হাঁটা অশোক বাবুদের মতোই অনেকের এক জীবনে হবে কি না সন্দেহ, তথাপি আশা-মরিচিকার হাত ধরেই আমাদের এগুতে হবে নিশ্চয়। ভালো থাকুন, অনেক শুভেচ্ছা আপনার জন্য।\nবৃহস্পতিবার ৩০আগস্ট২০১২, অপরাহ্ন ১২:৪৯\nলেখক, আপনার লেখার সাথে ঐকমত্য পোষণ করছি। হিন্দু আইনের এই চরম বৈষম্যমূলক ব্যাপারগুলোর আশু সংস্কার প্রয়োজন। এবং এই কাজে অগ্রসর হওয়ায় আইন কমিশনকে অন্তরের অন্তস্থল থেকে সাধুবাদ জানাচ্ছি।\nতবে সেই সাথে আরো একটি কথা না বললেই নয়, এই আইন কার্যকর করার সাথে সাথে নির্মম যৌতুক প্রথার বিরূদ্ধে সরকারের কঠোর অবস্থান নিতে হবে। কেননা সংশ্লিষ্ট এই হিন্দু আইনই এতোদিন পর্যন্ত হিন্দুদের এই প্রথাকে বর্ম দিয়েছিল।\nবৃহস্পতিবার ৩০আগস্ট২০১২, অপরাহ্ন ০৭:২৮\nধর্মের প্রাচীন ও বৈষম্যমূলক সকল বিষয়কে সংস্কার করা উচিত। এবং এর বিরোধীদের প্রশ্রয় না দিয়ে বরং আইনের আওতায় আনা উচিত। হাতে গোনা কতগুলো অজনপ্রিয়-উগ্র-উটকো লোক ধর্মের নামে গোঁড়ামি করবে, যেমন সব দেশেই করে, অনেক ধর্মেই করে, কিন্তু এদের সহ্য করা ঠিক হবেনা। এরা যেন গরিব-অশিক্ষিতদের জিম্মি করতে না পারে সে ব্যাপারে সতর্ক থাকতে হবে। ধন্যবাদ পোস্টটির জন্য।\nশনিবার ০১সেপ্টেম্বর২০১২, পূর্বাহ্ন ০১:০০\nনাগরিক সাংবাদিকঃ প্রণতি প্রণয়\nজামায়াত গাড়ি ভাংচুরের ক্ষতিপূরণ দিবে যুক্তরাষ্ট্রকে, আমাদের গাড়িগুলোর কী হবে? প্রণতি প্রণয়\nআবারও উপদেষ্টা! আবারও গোপালগঞ্জ!! প্রণতি প্রণয়\nবৃহৎ দুই দলের সমাঝোতার মানসিকতাই উদ্ভূত সংকট মোকাবেলায় কার্যকর ভূমিকা রাখবে প্রণতি প্রণয়\n১ লাখ টাকায় কি একজন মানুষ পাওয়া যায়? মনোনেশ দাস\n১২ ঘন্টার মধ্যেই দুই বার যৌন হয়রানির শিকার! তাহলে… শহীদুল্লাহ শরীফ\nযে কারনে ‘স্বপ্ন’ ভাল লাগে না আমার সুকান্ত কুমার সাহা\nমাননীয় প্রধানমন্ত্রী এ মৃত্যুর মিছিল বন্ধ করুন দেবের দেব মহাদেব\nতবে কি আমরা অন্ধকারে যাচ্ছি ? উড়োচিঠি\nজামায়াত গাড়ি ভাংচুরের ক্ষতিপূরণ দিবে যুক্তরাষ্ট্রকে, আমাদের গাড়িগুলোর কী হবে? সজল যাযাবর\n১ লাখ টাকায় কি একজন মানুষ পাওয়া যায়? জুলফিকার জুবায়ের\nবাংলাদেশে যৌন হয়রানি এবং একজন কামাল আহমেদ নীল সাগর\nঅন্ধকারের পথযাত্রী অশোক কুমার ঘোষ, আলোর পথে আসুন! mohammad


কুমেক হাসপাতালে করোনা উপসর্গে পাঁচজনের মৃত্যু - Chattogram Daily - Latest News from Chattogram (Chittagong)\nকুমিল্লা মেডিকেল কলেজ (কুমেক) হাসপাতালে গত ২৪ ঘণ্টায় করোনাভাইরাসের উপসর্গ নিয়ে আরও পাঁচজন মারা গেছে। তাদের সবাই পুরুষ। হাসপাতালের করোনা ইউনিটের আইসিইউতে একজন এবং আইসোলেশনে চারজন মারা যান। মঙ্গলবার কুমিল্লা মেডিকেল কলেজ হাসপাতালের সহকারি সার্জন ডা. মোয়াজ্জেম এসব তথ্য জানান।\nতিনি জানান, গত ২৪ ঘণ্টায় এ হাসপাতালে উপসর্গ নিয়ে মৃত ব্যক্তিদের মধ্যে আইসোলেশনে কুমিল্লার সদর উপজেলার রসুলপুর গ্রামের আসমত আলীর ছেলে মো. আলম হোসেন (৫১), কুমিল্লার লাকসাম উপজেলার নিপেল চন্দ্র দাস (৭০), কুমিল্লার লালমাই উপজেলার কেরামত আলীর ছেলে দুদু মিয়া (৭০) ও কুমিল্লার সদর উপজেলার মান্নান (৮২)। এছাড়া আইসিইউতে মারা যায়, কুমিল্লার সদর দক্ষিণ উপজেলার আবদুস ছোবহানের ছেলে হাসান ইমাম (৬৮)।\nউল্লেখ্য, মেডিকেলের করোনা ইউনিটে পজিটিভ ও উপসর্গ নিয়ে মারা গেছেন ২০৩ জন। এদের মধ্যে করোনা পজিটিভ ৬৮ জন ও করোনা উপসর্গে ১৩৫ জন।\nPrevious: ২ শত কুরবানীর হাট বসানোর দাবি পশুর হাট বসতে না দেয়ার সিদ্ধান্ত প্রত্যাখান ওলামা লীগের\nNext: হৃদরোগ ও শ্বাস প্রশ্বাসে অক্সিজেন সেবা দিচ্ছে রেড ক্রিসেন্ট সোসাইটি চট্টগ্রাম


‘ঈদ’ আনন্দ উৎসবকে রঙিণ করি_সফিউল্লাহ আনসারী | Bhalukanews.com\nঈদ মানে আনন্দ, ঈদ মানে খুশি ! ঈদুল ফিতর মুসলিম বিশ্বের অন্যতম প্রধান আনন্দ উৎসব। একমাস সিয়াম সাধনা শেষে বিশ্ব মুসলিমের ঘরে আনন্দের বারতা নিয়ে পবিত্র ঈদুল ফিতরের আগমন ঘটে প্রতি বছর। মুসলিম বিশ্বে ভেদাভেদহীন সমাজ প্রতিষ্ঠায় দুই ঈদের ভুমিকা অপরিসীম। সাম্য-মৈত্রী-শান্তি আর মুসলিম উম্মাহর ঐক্যের সওগাত নিয়ে প্রতিবছর আমাদের মাঝে উপস্থিত হয় ঈদুল ফিতর।\nএই দিনে হিংসা বিদ্বেষ ভুলে গিয়ে কোন মানুষের ভেতর আর আমিত্ব বলে কোন কিছু থাকে না । ঈদুল ফিতর একই সাথে উৎসব এবং ইবাদতের আধ্যাত্বিক স্বাদ দিয়ে যায় প্রতিটা মুমিনের মনের গহীনে।ধর্মীয় মুল্যবোধে পরিবার, সমাজ ও রাষ্ট্রীয় ব্যাবস্থাপনাকে ঈদের আনন্দে মানবিকতাকে জাগ্রত করা, যাতে এর শিক্ষা প্রতিটা ঘরে পৌঁছে যায়। ঈদ শুধু নিছক আনন্দ আর ফুর্তির নয়; এ থেকে আমাদের জীবনের জন্য শিক্ষা গ্রহনের সুযোগ রয়েছে অনেক।\nইসলাম শান্তির ধর্ম। মহান রাব্বুল আলামীনের অশেষ রহমত হিসেব রমজান মাস বারোটি মাসের মধ্যে অত্যধীক গুরত্ব বহন করে। এ ব্যাপারে কুরআনে এরশাদ হয়েছে-“রমজান মাস, ইহাতেই কুরআন মাজীদ নাজিল করা হয়েছে।”[সূরা বাকারা] । এ সম্পর্কে রাসূল (সা:) বলেছেন- “যে লোক রমজান মাসের সিয়াম পালন করবে ঈমান ও চেতনা সহকারে, তার পূর্ববর্তী ও পরবর্তী গুনাহ মাফ হয়ে যাবে।” [বুখারী] পবিত্র রমজান মাস আমাদের মাঝে নিয়ে আসে রহমত, মাগফেরাত ও নাজাতের সুর্বণ সুযোগ নিয়ে। একটি মাসের সাধনা শেষেই আসে খুশির ঈদ, ঈদুল ফিতর। সাওয়ালের রূপালী নতুন চাঁদ আনন্দের বারতায় উদ্বেলিত করে আমাদের মন ও প্রাণ। ঈদের চাঁদ উদিত হওয়ার সাথে সাথেই প্রতিটি মুমিন-মুসলমানের ঘরে ঘরে শুরু হয় মহা আনন্দ উৎসব। প্রতিটা মুসলিমের ঘরে ঢল নামে খুশির ফোয়ারায়। নবী করিম (সা.) বলেছেন-‘প্রত্যেক জাতিরই আনন্দ রয়েছে এটি হল আমাদের আনন্দ, ‘ঈদ’ । তাই বলা হয় ঈদ শুধু আনন্দ উৎসবই নয়, অন্যতম ইবাদতের দিনও। ঈদকে ঘিরে শুধু আনন্দ উৎসব পারিবারিক আবহকেই রাঙিয়ে যায় তা নয়, আমাদের সামাজিক ও রাষ্ট্রীয় জীবনেও এর প্রভাব গুরুত্বপুর্ণ। এই ঈদের আনন্দ মুসলিম জাতি ছাড়াও অন্য ধর্ম ও বর্ণের মানুষের মাঝেও আলাদা সম্প্রীতির বন্ধকে সুদৃঢ় করে। ঈদুল ফিতর মুসলমানদের ব্যাক্তি, ধর্মীয় ও জাতীয় জীবনের অন্যতম আনন্দ উৎসব হিসেবে স্বীকৃত।\nঈদ উৎসবের আনন্দ লোক দেখানো কোন বিষয় নয়। এ আনন্দ ধর্মীয় চেতনার, মানসিক মুল্যবোধের, সামাজিক বৈষম্য দূরিকরনের, মানবতাবোধকে জাগিয়ে তোলার। আর এসব বিবেচনা করেই ধর্মীয় গুরুত্বের সাথে সাথেই ঈদের আনন্দ উপভোগ করেন প্রতিটা মুসলিম আবেগ ও উপলব্দীতে। বিশ্ব মুসলিমের সার্বজনীনতা এ উৎসবকে দিয়েছে আলাদা ঐতিহ্য ও আধ্যাত্বিক স্বাদ। অন্য ধর্মের মতো ইসলাম ধের্মের উৎসবগুলো শুধুই আনন্দ দেওয়ার জন্য নয়; ইবাদতের এবং সওয়াবের কাজ।\nঈদের দিন সকালে ঈদের জামা‘তের আগেই গরীবদের মাঝে ফিতরা বিতরন দরিদ্র শ্রেণীর ঈদ উৎসব পালনের জন্য সহায়ক হয়। সহযোগীতা ও সহমর্মিতাকে সকলের মাঝে একাত্বতায় বিলিন করার সুযোগও এটি। ইসলামী অর্থনীতিতে জাকাত ব্যাবস্থা বৈষম্যহীন সমাজ গঠনে সহায়ক। রমজান মাসে বিশেষ করে জাকাত দেয়ার রীতি গরীব ও অসহায়কে ঈদ যাপনে সমৃদ্ধি এনে দেয়। এতে করে খুশির জোয়ার সকলের মাঝেই বিরাজমান হয়। আমরা যারা জাকাত দেয়ার যোগ্য তাদের উচিত এ মাসটিতে উপযুক্ত হারে তা প্রদান করা। তাহলে দরিদ্র শ্রেণীর মানুষগুলোর ঈদের আনন্দ বহুগুনে বেড়ে যায়। ঈদের নামাজে ধনী-দরিদ্র বিভেদহীনভাবে এক কাতারে দাড়িয়ে সাম্য-মৈত্রির বারতা দিয়ে যায় প্রতিটা মুসলিমের ঘরে। পবিত্র ও ত্যাগের মহিমায় আমরা ঈদকে ভাগাভাগি করে নিতে পারি গরীব, অসহায়, দরিদ্র ও দুস্থদের মাঝে নিজেদের আনন্দের কিছুটা বিলিয়ে দিয়ে। ঈদুল ফিতরে শুধু ফিতরার অর্থ নয়, সাথে একটা নতুন জামা-কাপড়, সেমাই-চিনি বা নিত্য প্রয়োজনীয় সামগ্রী প্রদান করে আমরা সমাজের সুবিধা বঞ্চিতদের মাঝে ঈদের আনন্দ বহুগুন বাড়িয়ে দিতে পারি একটু আন্তরিকতাপুর্ণ সহযোগীতায়। আমাদের ইচ্ছা শক্তি ও সম্মিলিত উদ্যোগ ঈদের শিক্ষাকে অনুস্মরণের মাধ্যমে মানবতার জন্য হতে পারে অনুকরণীয় আদর্শ। ধর্মীয় চেতনায় উদ্ভুদ্ধ হয়ে আমরা মানবতার কল্যাণে কাজ করে মানব সেবার পাশাপাশি সওয়াবের ভাগিধার হতে পারি।\nইসলাম ধর্মের উৎসবগুলো আনন্দের সাথেই ইবাদত হিসেবেও পালিত হয়ে থাকে। এটা পৃথীবির শুরু থেকেই হয়তো। তেমনি দ্বীর্ঘ একমাস সিয়াম সাধনার পর এই ঈদুল ফিতর বা ঈদের অন্যতম বৈশিষ্ট্য হলো আনন্দকে বিলিয়ে দিতে বেশী-বেশী করে দান-খয়রাত করার প্রবনতা রয়েছে । সামর্থবান প্রত্যেক মুসলমান এর উপর ফিতরা আদায় করা অবশ্য কর্তব্য। আর ঈদুল ফিতর নামটির তাৎপর্যও এখানে স্বার্থক হয়। ইসলামের আদর্শ ভ্রাতৃত্ববোধে সকল মানুষ এক জামা‘তে নামাজ আদায়ের সাথেই ধর্মীয় চেতনায় উদ্বুদ্ধ হয়ে আল্লাহর নিকট পরিপূর্ণ আÍসমর্পনের মাধ্যমে পরিপুর্ণ ঈমানদার হিসেবে জীবন যাপন করবে।\nআমাদের জাতীয় কবি কাজী নজরুল ইসলামের অমর গান, যা ছাড়া আমাদের বাঙালী সমাজের ঈদ আনন্দে যেনো পূর্ণতা আসে না। সেই অমর সংগীত –\nতুই আপনাকে আজ বিলিয়ে দে শোন আসমানি তাকিদ…’\nআসমানি তাকিদেও পথ ধরেই আমাদেও ঈদ আনন্দ সকলের মাঝে সাম্য আর ভ্রাতৃত্বে বন্ধনকে আরো দৃঢ় করে। আমরা এগিয়ে যাই মানবতার জন্যই আগামীর পথে। আসল কথা হচ্ছে, প্রকৃত ঈদ কিন্তু ভোগে নয় ত্যাগের মাঝেই নিহিত । ত্যাগের মহিমায় নিজেকে মানুষের কল্যাণে বিলিয়ে দিতেই ঈদ এবং এ ত্যাগই রোজার শিক্ষা।\nঈদের নামাজের মাঠে আগমনকারীদের উদ্দেশ্যে আল্লাহ বলেন- ‘বাড়ি যাও আমি তোমাদের মাফ করে দিলাম’। চির মহানের ঘোষিত সেই মহা সুযোগকে কাজে লাগিয়ে আসুন আমরা পবিত্র ঈদুল ফিতরের গুরুত্বকে অনুধাবন করে শুধু উৎসব নয় ইহকালিন শান্তি ও পরকালিন মুক্তির জন্য মনে প্রাণে লেগে থাকি, ব্রতী হই কল্যাণের পথেই। হিংসা বিদ্বেষ ভুলে নিজের জন্য, পরিবারের জন্য,সমাজের মানুষের জন্য, দেশ ও বিশ্বমুসলিম জাতির জন্য আল্লাহর কাজে সাহায্য চাই। যেনো এই ঈদের শিক্ষায়, ঈদের দিনের মতো আমরা সারাটা বছর সাবাই সকলের সুখ ও শান্তির তরে বিভেদহীন জীবন ও সমাজ গঠনে কাজ করি। ঈদ মানে আনন্দ, ঈদ মানে খুশি। এই খুশির রেশ সব সময় ধরে যেনো থাকে সেই কামনা আজ আল্লাহর কাছে।\nআমাদের ব্যাক্তি জীবন থেকে শুরু করে জীবনের সকল স্তরে রমজানের শিক্ষা বাস্তবায়িত করে ধর্মীয় ও মানবিক চেতনাকে জাগ্রত করি। সাম্য আর ভ্রাতৃত্বের মাধ্যমে ঈদের চেতনায় অমানবিকতাকে ভুলে, মানবিক মূল্যবোধকে জাগ্রত করে আমরা মাহে রমজানের সাধনাকে অর্থবহ করে, ঈদের আনন্দকে সবাই ভাগ করে নিই। ভেদাভেদহীন সমাজ গড়তে বিশ্ব মুলিমের মাঝে এলো এই আমাদের ঈদ, ঈদুল ফিতর। আদর্শ, সত্য-ন্যায়ের শিক্ষায় জাগ্রত হোক আমাদের চেতনাবোধ। সকল প্রকার খারাবি থেকে, পাপকার্য থেকে, অন্যায় থেকে নিজেদের সরিয়ে রেখে শুধুই ভালো কাজগুলো করতে প্রতিজ্ঞাবদ্ধ হই।\nঈদ আনন্দ উৎসবকে রঙিন করতে, গরিব ও অসহায়দের দিকে সাহায্য ও ভালোবাসার হাত বাড়িয়ে দিয়ে তাদের সাথে ঈদের আনন্দ ভাগাভাগি করি। আমাদের প্রতিবেশী অসহায়-নি:শ্ব মানুষের খোঁজ নিয়ে তাদের অভাব সামান্য হলেও লাগবের চেষ্টা করি। দরিদ্র শ্রেণীর শিশু- কিশোর-যুবক, নারী-পুরুষ,বিশষ করে বৃদ্ধ-অচল মানুষগুলো যাদের কামাই-রোজগার নেই, সমাজের সেই মানুষের প্রতি আমাদের সহানুভূতির হাত প্রসারিত করি, যার যার অবস্থান থেকে। হয়তো আমার আপনার একটু এগিয়ে আসাতে, আমাদের পরিবারের মতোই ঈদের আনন্দ ওদেরকেও ছুঁয়ে যাবে, ফুটবে মুখে হাসি…!\nমূলত; সামাজিক দায়বদ্ধতা থেকেই আমাদের সাহায্য-সহযোগীতার জন্য এগিয়ে আসা দরকার। আর এই সহযোগীতা বা ঈদ আনন্দ ভাগাভাগিটা ঈদের আগে হলে সবচেয়ে উত্তম হবে। আমাদের জীবনে ধর্মীয় শিক্ষাকে কাজে লাগিয়ে সামাজিক দায়বদ্ধতায় মানুষের জন্য কিছু করার প্রত্যয় হোক আজ।\nআমাদের দৃষ্টিভঙ্গির পরিবর্তনের দরিদ্র শ্রেণীর মানুষের মলিন মুখে ফুটে উঠুক অমলিন হাসি। ভুলে যাক তারা দুঃখ-বেদনা, মেতে উঠুক আমাদের সাথে আনন্দ-খুশিতে। তারাও ভোগ করবে সকলে সাথেই ঈদের আনন্দ উচ্ছাসে-উল্লাসে…। সকলের সম্মিলিত ও সার্বজনীন উৎসবের রঙিন আলোয়, সত্য-সুন্দর আর আনন্দে ভরে উঠুক আমাদের সবার জীবন। ঈদ মোবারক!\nঅবিরাম শুভ কামনা আর সুন্দর আগামীর প্রত্যয়ে সকলকে পবিত্র ঈদুল ফিতরের নির্মল শুভেচ্ছা, ‘ঈদ মোবারক’!


ইভ্যালির সম্পত্তি নিয়ে যে নির্দেশনা দিল হা’ই’কো’র্ট - Desh Amar\nইভ্যালির সম্পত্তি নিয়ে যে নির্দেশনা দিল হা’ই’কো’র্ট\nবুধবার (২২ সেপ্টেম্বর) বিচারপতি মুহাম্ম’দ খুরশীদ আলম সরকারের একক কোম্পানি বেঞ্চ এ আদেশ দেন।একজন গ্রাহক গত ৫ মাস আগে ইভ্যালিতে ওয়াশিং মেশিন অর্ডার করেছিলেন। কিন্তু গত ৫ মাসেও তাকে অর্ডার বুঝিয়ে না দেওয়া এবং টাকা ফেরত না দেওয়ায় তিনি ইভ্যালির বিলুপ্তি চেয়ে হা’ই’কো’র্টে এ আবেদন করেন। তার আবেদনের প্রেক্ষিতেই আ’দা’লত এ আদেশ দেন।\nএরআগে বুধবার (২২ সেপ্টেম্বর) সুপ্রিম কোর্টের দুই আইনজীবী ব্যারিস্টার মোহাম্ম’দ হু’মায়ন কবির পল্লব এবং মোহাম্ম’দ কাওছার ই-কমা’র্স প্রতিষ্ঠানগুলোর প্রতারণা, অর্থ আত্মসাৎ ও অর্থপাচার বিষয়ে বিচার বিভাগীয় ত’দ’ন্তের নির্দেশনা চেয়ে হা’ই’কো’র্টে রিট দায়ের করেন। রিটে ক্ষতিগ্রস্ত গ্রাহকদের অর্থ ফেরত দেওয়ার নির্দেশনা চাওয়া হয়।বাণিজ্য মন্ত্রণালয়ের সচিব, অর্থ মন্ত্রণালয়ের সচিব, ডাক ও টেলিযোগাযোগ মন্ত্রণালয়ের সচিব, আইন, বিচার ও সংসদ বিষয়ক মন্ত্রণালয়ের সচিব, বাংলাদেশ ব্যংকের গর্ভনর, জাতীয় রাজস্ব বোর্ডের চেয়ারম্যান, জাতীয় ভোক্তা অধিকার সংরক্ষণ অধিদফতরের মহাপরিচালক, প্রতিযোগিতা কমিশনের চেয়ারম্যানসহ সংশ্লিষ্টদের রিটে বিবাদী করা হয়েছে।\nএদিকে ইভ্যালির প্রধান নির্বাহী কর্মক’র্তা (সিইও) মোহাম্ম’দ রাসেল ও তার স্ত্রী’ প্রতিষ্ঠানটির চেয়ারম্যান শামীমা নাসরিনের নামে আরও একটি মা’ম’লা করা হয়েছে। এ নিয়ে মোট চারটি মা’ম’লা হয়েছে তাদের বি’রু’দ্ধে।\nবুধবার (২২ সেপ্টেম্বর) ঢাকা মেট্রোপলিটন ম্যাজিস্ট্রেট আ’দা’লতের বিচারক দেবদাস চন্দ্র অধিকারীর আ’দা’লতে মো. মুজাহিদুর রহমান নামে এক ব্যক্তি মা’ম’লা’টি করেন। আ’দা’লত বাদীর জবানব’ন্দি গ্রহণ করে ধানমন্ডি থা’নাকে এফআইআর হিসাবে গ্রহণ করার নির্দেশ দেন।\nসংশ্লিষ্ট আ’দা’লতে রাষ্ট্রপক্ষের আইনজীবী আজাদ রহমান এ তথ্য নিশ্চিত করেছেন। এর আগে শুক্রবার (১৭ সেপ্টেম্বর) মো. রাসেল ও তার স্ত্রী’ শামীমাকে তিন দিনের রি’মা’ন্ড মঞ্জুর করেন ঢাকা মহানগর হাকিম আতিকুল ই’স’লা’ম।\nবৃহস্পতিবার (১৬ সেপ্টেম্বর) রাসেল ও শামীমা’র বি’রু’দ্ধে অর্থ আত্মসাতের অ’ভিযোগে গুলশান থা’নায় একটি মা’ম’লা হয়। আরিফ বাকের নামে ইভ্যালির এক গ্রাহক মা’ম’লা’টি দায়ের করেন। মা’ম’লা’টি হওয়ার পর বিকেলেই রাসেলকে গ্রে’প্তা’র করে রে’ব।\nএদিকে ইভ্যালির বি’রু’দ্ধে নানা অ’ভিযোগ উঠলেও এখনও প্রতিষ্ঠানটির পাশে থাকতে চাইছেন অনেকে। আজও রাসেল এবং শামীমা নাসরিনের নিঃশর্ত মুক্তির দাবি জানিয়েছে বাংলাদেশে ই-কমা’র্স মা’র্চেন্ট অ্যাসোসিয়েশন (বিইসিএমএ)। সংগঠনের নেতারা বলছেন, গ্রাহক ইভ্যালিকে সময় দিলে প্রশাসন কেন দেবে না?জাতীয় প্রেস ক্লাবের সামনে আয়োজিত মানববন্ধন কর্মসূচি থেকে এ দাবি জানানো হয়। সংগঠনটির পক্ষ থেকে বলা হয়, রাসেল ভাইয়ের নিঃশর্ত মুক্তি দিয়ে ইভ্যালিকে ব্যবসা করার সুযোগ দেওয়া হোক।\nএদিকে গত (১৭ সেপ্টেম্বর) ইভ্যালির চেয়ারম্যান মো. রাসেল ও তাঁর স্ত্রী’ প্রতিষ্ঠানের চেয়ারম্যান শামীমা নাসরিনকে তিন দিন করে রি’মা’ন্ডে নেওয়ার আদেশ দেন আ’দা’লত। রি’মা’ন্ড শেষে গতকাল মঙ্গলবার মোহাম্ম’দ রাসেল ও শামীমা নাসরিনকে আ’দা’লতে তোলা হয়। এরপর ইভ্যালির সিইও মোহাম্ম’দ রাসেলকে একদিনের রি’মা’ন্ডে এবং তার স্ত্রী’ প্রতিষ্ঠানটির চেয়ারম্যান শামীমা নাসরিনকে কারাগারে পাঠানোর নির্দেশ দেন আ’দা’লত।প্রসঙ্গত, গত বৃহস্পতিবার (১৬ সেপ্টেম্বর) বিকেলে ইভ্যালির প্রতিষ্ঠাতা সিইও রাসেল ও তার স্ত্রী’ চেয়ারম্যান শামীমা নাসরিনকে গ্রে’প্তা’র করে রে’ব।২০১৬ সালে প্রথমে অনলাইনে ডায়াপার বিক্রি দিয়ে যাত্রা শুরু করেন রাসেল। ২০১৭ সালে এই ব্যবসা করতে গিয়ে বড় একটি অনলাইন প্লাটফর্মের কথা চিন্তা করেন তিনি। সেই চিন্তা থেকেই প্রতিষ্ঠা করেন দেশীয় ই-কমা’র্স কোম্পানি ‘ইভ্যালি’। প্রায় ১৭ লাখ নিয়মিত ক্রেতা, ২০ হাজারের বেশি বিক্রেতা নিয়ে বাংলাদেশের ই-কমা’র্স খাতে স্বল্প সময়ে প্রথম সারিতে উঠে আসে ‘ইভ্যালি’।\nনা’রীর সঙ্গে ই-কমা’র্স প্রতিষ্ঠানের পরিচালকের আ’প’ত্তিকর ছবি ভাই’রাল


বিসমিল্লাহ গ্রুপের এমডি সহ ৭ জনকে গ্রেফতার করতে রেড অ্যালার্ট জারি\nপ্রকাশিত: ৮:০৩ অপরাহ্ণ, ২৫/০২/২০২০\nবিএনপির স্থায়ী কমিটির সদস্য ড. খন্দকার মোশাররফ বলেছেন, ক্ষমতাকে কুক্ষিগত করতে সরকার নির্বাচন ব্যবস্থাকে ধ্বংস করে দিয়েছে। এখন দেশে জনগণের ভোটাধিকারের উপর যেকোনো প্রতিনিধি নির্বাচিত হয় না। দেশের অর্থনীতিও এখন ধ্বংসের দ্বারপ্রান্তে। ক্যাসিনো, সন্ত্রাসবাদ, চাঁদাবজি ও ব্যাংক লুটপাটের মাধ্যমে সমাজ ও দেশকে ধ্বংস করা হচ্ছে।\nমঙ্গলবার (২৫ ফেব্রুয়ারি) সকালে জাতীয় প্রেসক্লাবে খালেদা জিয়া এবং বাংলাদেশের গণতন্ত্র শীর্ষক আলোচনা সভায় প্রধান অতিথির বক্তব্যে ড. খন্দকার মোশাররফ এ কথা বলেন।\nবিএনপির এই স্থায়ী কমিটির সদস্য বলেন, সরকারের অপকর্ম ঢাকতে পাপিয়া, সম্রাটদের মাধ্যমে জনগণের দৃষ্টি অন্যভাবে সরিয়ে দিচ্ছে। আর পাপিয়ারা সরকারের ছত্রছায়ায় অপকর্ম করে যাচ্ছে, ধরা পড়লে দল থেকে বহিস্কারও হচ্ছে।\nতিনি আরও বলেন, বিচার বিভাগকে নিয়ন্ত্রণে রেখে সরকারের ইশারায় জামিনের ন্যায্য দাবী থেকে বঞ্চিত করা হচ্ছে বেগম জিয়াকে। উচ্চ আদালতে জামিন না দেয়ায় পেশাগত কাজে জড়িতদের জনগণের কাঠগড়ায় দাঁড়াতে হবে। তিনি মুক্তি না পেলে গণতন্ত্র মুক্তি পাবে না।


সিলেটের কণ্ঠ | সুনামগঞ্জ ছাতকে নৌকার প্রার্থীকে বিজয়ী করে চমক দেখালেন মুকুট ও চপল\nপ্রকাশিত হয়েছে : ১০:৩১:২৯,অপরাহ্ন ১৬ জানুয়ারি ২০২১\nকিছুদিন আগে সুনামগঞ্জের জামালগঞ্জ উপজেলা পরিষদের চেয়ারম্যান পদে উপ-নির্বাচনে নৌকার প্রার্থী ইকবাল আল আজাদ ও জগন্নাথপুর পৌরসভার মেয়র পদে উপ নির্বাচনে আওয়ামী লীগ মনোনীত মেয়র প্রার্থী মিজানুর রশিদ ভূঁইয়া কে বিজয়েরে চমক দেখানোর পর আবারো সুনামগঞ্জ পৌরসভা ও ছাতক পৌরসভার নির্বাচনে আওয়ামী লীগ প্রার্থীকে বিজয়ী করে চমক দেখালেন মুকুট ও চপল। যদিও জগন্নাথপুর পৌরসভার নির্বাচনের আ’লীগের প্রার্থী অল্প ভোটে হেরেছেন, আভ্যন্তরীন কোন্দল ও প্রতিহিংসার কারনে । তবুও সুনামগঞ্জ ও ছাতক পৌরসভাবাসী নৌকার বিজয়ে আনন্দে ভাসছে।\nবহুল প্রতিক্ষিত পৌর নির্বাচন,দ্বিতীয় ধাপে দেশের ৬০টি পৌরসভা সাথে সিলেটের ৭ পৌরসভাও শেষে হয়েছে নির্বাচন। তবে ৭ পৌরসভার নির্বাচনের মধ্যে সুনামগঞ্জের তিনট পৌরসভা (সুনামগঞ্জ, জগন্নাথপুর ও ছাতক) নির্বাচন কে চ্যালেন্জ হিসেবে বেছে নিয়েছিলেন সুনামগঞ্জ আওয়ামী লীগ ও যুবলীগের এ দুই হেভিওয়টে নেতা। আর সে কারেন আওয়ামী লীগের প্রার্থীদের বিজয়ের হাসিতে ভাসছেন নেতৃবৃন্দ ও জনগণ।\nমুকুট হলেন, সুনামগঞ্জে জেলা আওয়ামী লীগের সহ সভাপতি ও সুনামগঞ্জ জেলা পরিষদের চেয়ারম্যান । পুরো নাম নুরুল হুদা মুকুট ও তাঁর ভাই বাংলাদেশ আওয়ামী যুবলীগ সুনামগঞ্জ জেলা শাখার আহবায়ক ও সুনামগঞ্জ সদর উপজেলা পরিষদের জনন্দিত চেয়ারম্যান খায়রুল হুদা চপল।\nআজ শনবিার সকাল ৮ টা হতে বিকাল ৪টা পর্যন্ত নারী পুরুষ লাইন ধরে ভোট দিয়েছে। কোথাও কোন অপ্রীতিকর ঘটনার খবর পাওয়া যায়নি। সুনামগঞ্জ পৌর সভার নির্বাচনে মেয়র নির্বাচিত হয়েছেন আওয়ামীলীগ মনোনীত মেয়র প্রার্থী নাদের বখত। তার প্রাপ্ত ভোট ২১৬৬৯ তার নিকটতম প্রার্থী বিএনপি মনোনিত মুর্শেদ আলম পেয়েছেন ৫৮৮৫ ভোট।\nছাতক পৌরসভার আওয়ামীলীগ মনোনীত মেয়র প্রার্থী আবুল কালাম চৌধুরী ১২৮২৩ ভোট পেয়ে টানা চার বার মেয়র নির্বাচিত হলেন। তার নিকটতম প্রার্থী বিএনপি মনোনিত রাশিদা আহমদ ন্যানসি পেয়েছেন ৭৯০৮ ভোট।\nজগন্নাথপুর পৌরসভার স্বতন্ত্র প্রার্থী আখতারুজ্জামান আক্তার ৮৩৭৮ ভোট পেয়ে বেসরকারী ভাবে মেয়র নির্বাচিত হয়েছেন। তার নিকটতম প্রার্থী আওয়ামীলীগ মনোনীত মিজানুর রশিদ ভৃইয়া পেয়েছেন ৮০১৮ ভোট।\nতবে এবারেরপৌরসভার মেয়র পদে নৌকার মাঝি বিজয়ী হাবার কারন রয়েছে। বিশেষ করে এবারের ভিন্ন প্রেক্ষাপটে এ নির্বাচন অনুষ্ঠিত হওয়ায় ফলে অনকেটা বেকায়দায় পড়ে যেতে পারতেন সুনামগঞ্জের তিনটি পৌরসভা(সুনামগঞ্জ,জগন্নাথপুর ও ছাতকের আওয়ামী লীগের প্রার্থীরা। বিজয়ী হবারে আগে এমনটি কানাঘোষা শুনা যাচ্ছিল।\nতবে সেই কানাঘুষার একটিতে বিফল হয়েছে আওয়ামীলীগ । কারন দলের মনোনয়ন একাধিকবার একেক প্রার্থী আবারো পেলে অনেকের প্রতিহিংসা শুরু হয়ে ওঠে। যেহেতেু সুনামগন্জ জেলার তিনটি পৌরসভার নির্বাচন এবং দলের হাই কমান্ডর নির্দেশে প্রার্থীরা নৌকা নিয়ে নির্বাচন করছেন? সেহেতু সুনামগঞ্জের দুই হেভিওয়টে নেতা প্রধানমন্ত্রী শেখ হসিনার প্রার্থীকে বিজয়ী করতে রাত দিন মাঠে থাকার যুদ্ধে শেষ মুহূর্তে বিজয়ের হাসি হাসলেন তারাই।\nসুনামগঞ্জ,জগন্নাথপুর ও ছাতকের স্থানীয় জনসাধারনরা বলছেন, সুনামগঞ্জের তিনটি পৌরসভা নির্বাচনে আওয়ামী লীগ মনোনীত মেয়র প্রার্থীদের বিজয়ে নেপথ্য যারা কাজ করছেন তারা হলেন মুকুট ও চপল।\nতবে মিজানুর রশিদ ভুইয়া যে হেরে যাবেন তা জানা ছিলো না।কেহ কেহ বলছেন নির্বাচনের আগে ছাত্রদলের নেতাদের নিয়ে আওয়ামীলগের অনেক নেতারা ঘুরে বেরিয়েছেন। ফলে এটার প্রভাব পরতে পারে বলে মনে করছেন রাজনৈতিক বিশ্লেষকরা।\nঅপরদিকে বাড়ী সুনামগঞ্জ হলেও রাজনীতি টানে দলের নেতা হিসেবে ও প্রাণের প্রতিক নৌকার প্রতি ভালোবাসা দেখিয়ে দিনরাত প্ররিশ্রমকরা দুই নেতা চপল ও মকুট চমক আবারো সুনামগঞ্জের তিনটি পৌরসভা -নির্বাচনে, আওয়ামী লীগ মনোনিত নৌকা প্রার্থী কে বিজয়ী করে চমক দেখাতে দ্বিাদ্বাবোধ করেন নি।\nমুকুট হলেন, সুনামগঞ্জ জেলা আওয়ামী লীগের সহ সভাপতি ও সুনামগঞ্জ জেলা পরিষদের চেয়ারম্যান । পুরো নাম নুরুল হুদা মুকুট ও তাঁর ভাই বাংলাদেশ আওয়ামী যুবলীগ সুনামগঞ্জ জেলা শাখার আহবায়ক ও সুনামগঞ্জ সদর উপজেলা পরিষদের চেয়ারম্যান খায়রুল হুদা চপল ।\nআর এমনটি জানিয়েছেন সদ্য পৌরসভার মেয়র পদে -নির্বাচনে বিজয়ী হওয়া সমর্থক ও স্থানীয়রা। এ কারনে সুনামগঞ্জের তিনটি পৌরসভায় বইছে আনন্দর বন্যা। নতুন করে আবারো সুনামগন্জে পৌরসভার মেয়র হলেন আওয়ামী লীগ মনোনীত মেয়র প্রার্থী নাদের বখত। ছাতক পৌরসভার আওয়ামীলীগ মনোনীত মেয়র প্রার্থী আবুল কালাম চৌধুরী,\nজগন্নাথপুর পৌরসভার স্বতন্ত্র প্রার্থী আখতারুজ্জামান আক্তার ৮৩৭৮ ভোট পেয়ে বেসরকারী ভাবে মেয়র নির্বাচিত হয়েছেন। রিটার্নিং কর্মকর্তা মুরাদ উদ্দিন হাওলাদার বলেন, সুষ্ঠুভাবে ভোট গ্রহণ শুরু হয়েছে। যে কোনও ধরণের অপ্রিতিকর ঘটনা এড়াতে যথেষ্ট পরিমাণে আইন শৃঙ্খলা বাহিনী মোতায়েন করা হয়েছে।\nএ বিষয়ে বাংলাদেশ কেন্দ্রীয় আওয়ামী লীগ উপকমিটির সদস্য ও মাসুম আহমদ বলেন, মুকুট ভাই আর চপল ভাইয়ের নিরলস প্রচেষ্ঠায় আজকের বিজয়। মুকুট ভাই অসুস্থ অবস্থায় দিন রাতে মাঠে ছিলেন পাশাপাশি চপল ভাই নিবেদিত ছিলেন বলে আজকের বিজয়।\nতিনি জানান, সুনামগঞ্জের তিন পৌরসভা নির্বাচন, নৌকার সমর্থনে ব্যাপক গণসংযোগ করেছেন অসংখ্য আওয়ামী লীগের নেতৃবৃন্দ। তবে এখানকার জনসাধারন কাছে প্রতিনিয় সকল বাধা উপেক্ষা করে দিন রাত প্ররিশ্রম করেছেন মুকুট ও চপল যা পৌরসভার মেয়র পদে নৌকার প্রার্থীকে বিজয়ী করার জন্য বিরল ঘটনা এবং তাদের নাম লেখা ইাতহাসের পাতায় স্বর্নাক্ষরে লেখা থাকবে বলে জানান এ নেতা।\nতিনি বলেন,পরিকল্পনামন্ত্রী এম এ মান্নানের রাজনৈতিক সচিব হাসনাত হোসাইনসহ আওয়ামী লীগের নেতৃবৃন্দসহ বিভিন্ন অঙ্গ সংগঠনের নেতৃবৃন্দ কাজ করছেন। এ্রর আগে দিনব্যাপী তিনি জগন্নাথপুর পৌরশহরের বিভিন্ন স্থানে নৌকার পক্ষে গণসংযোগে অংশ নেন।\nজগন্নাথপুর যুবলীগের সভাপতি মো. কামাল আহমদ বলেন, এই অল্পদিনে ‘দলমত নির্বিশেষে সবাইকে ঐক্যবদ্ধ করেছেন নুরুল হুদা মুকুট ও তাঁর ভাই খায়রুল হুদা চপল। যা তৃণমূল আওয়ামী লীগের নেতৃৃবন্দর জন্য এ মাইল ফলক হয়ে থাকবে।\nএ নেতা বলেন, রাজনীতি হচ্ছে ক্ষমতা। আর কে না ক্ষমতা পেতে চায়? কিন্তু ইচ্ছা করলেই কি ক্ষমতা পাওয়া যায়? এই ক্ষমতা অর্জন এবং তা প্রয়োগ করার জন্য প্রয়োজন হয় একটি রাজনৈতিক ব্যবস্থার। নৌকা হল স্বাধীনতা, উন্নয়ন, অগ্রযাত্রার প্রতীক।\nতিনি বলেন,নুরুল হুদা মুকুট ও তাঁর ভাই খায়রুল হুদা চপল ভাইর বলিষ্ঠ নেতৃত্বে উপনির্বাচনে নৌকা প্রতীকের প্রার্থীকে বিজয়ী করতে একাধিক সভা অনুষ্ঠিত হয়েছে। বিভিন্ন সহযোগী সংগঠন এসব সভার আয়োজন করে। যারা ভোট দিয়েছে সকলকে আমার অভিনন্দন ও কৃতজ্ঞতা জানাই নির্বাচন সুষ্ঠু হয়েছে এবং ভোটার উপস্থিতিও ছিল সন্তোষজনক।\nএসম্পর্কে সুনামগঞ্জ জেলা যুবলীগ আহবায়ক ও সুনামগঞ্জ সদর উপজেলা পরিষদের চেয়ারম্যান খায়রুল হুদা চপলের সাথে যোগাযোগ করা হলে তিনি বলেন, স্বাধীনতা ও মানুষের মুক্তির প্রতীক নৌকায় ভোট দিয়ে বিজয়ী করেছেন প্রার্থীকে যারা নৌকায় ভোট দিয়েছেন তাদের কে অনকে অনেক ধন্যবাদ।\nতিনি বলেন, জননেত্রী শেখ হাসিনা শুভ শক্তির প্রতিনিধি হয়ে অশুভ শক্তির বিরুদ্ধে মুক্তিযুদ্ধের চেতনা নিয়ে এগিয়ে যাচ্ছেন।\nসুনামগন্জ ছাতকের মানুষ মুক্তিযুদ্ধের পক্ষের শক্তি আওয়ামী লীগের পতাকাতলে আজীবন সমর্থন জানিয়ে আসছেন। প্রয়াত জাতীয় নেতা আব্দুস সামাদ আজাদ, সুরঞ্জিত সেন গুপ্ত,হুমায়ুন রশীদ চৌধুরীকে নির্বাচিত করে জনপ্রতিনিধি নির্বাচিত করে সুনামগঞ্জের সন্তান হিসেবে দেশজুড়ে বাংলাদেশের ভাবমূর্তি উজ্জ্বল করেছেন। বর্তমানে পরিকল্পনা মন্ত্রী এম এ মান্নান কে এই এলাকার জনগণ নৌকায় ভোট দিয়ে নির্বাচিত করায় ব্যাপক উন্নয়ন কর্মকান্ড বাস্তবায়নের মাধ্যমে এগিয়ে নিয়ে যাচ্ছেন। তাদের সাথে নতুন মেয়ররা ও এগিয়ে যাবেন।


যুক্তরাষ্ট্রে করোনা পরিস্থিতির অবনতির মাঝেও অস্ত্র বিক্রি বেড়েছে ৮০০ গুণ! – Jonojibon 24/7 Online\nযুক্তরাষ্ট্রে করোনা পরিস্থিতির অবনতির মাঝেও অস্ত্র বিক্রি বেড়েছে ৮০০ গুণ!\nযুক্তরাষ্ট্রে করোনা পরিস্থিতি অবনতি হওয়ার সঙ্গে পাল্লা দিয়ে গত দুই সপ্তাহে অস্ত্র বিক্রি বেড়েছে ৮০০ গুণ। করোনা মহামারিকে কেন্দ্র করে দেশটিতে সামাজিক অস্থিরতা, লুট-পাট এবং হাঙ্গামা বাড়তে পারে আশঙ্কা করে মার্কিন নাগরিকদের মধ্যে অস্ত্র ক্রয়ের হিড়িক পড়ে গেছে।\nআমেিরকায় সামাজিক অস্থিরতার ভয়ে অস্ত্র চালনা শিখছে কিশোর\nআমেরিকার অনেক অস্ত্র দোকানের মালিক রাতারাতি চাহিদা বেড়ে যাওয়ার বিষয়টি অনুভব করছেন। করোনা পরিস্থিতির আরও অবনতি ঘটলে অর্থনৈতিক সংকট দেখা দেবে এবং গোটা আমেরিকা জুড়ে সামাজিক অস্থিরতা বাড়বে। সে সময়ে আত্মরক্ষার তাগিদে অনেকেই অস্ত্র কিনতে ছুটে আসছেন।\nতার ক্রেতাদের মধ্যেই অনেকেই প্রথম অস্ত্র কিনছে তাই তাদের সম্পর্কে খোঁজ-খবর নিতে হচ্ছে। এ ছাড়া, অস্ত্র কি করে ব্যবহার করতে হয় তাও দ্রুত শিখিয়ে দিতে হচ্ছে। তরুণ থেকে শুরু করে মধ্যবয়সী নারী পুরুষসহ সব ধরনের মানুষই অস্ত্র কিনছে উল্লেখ করে তিনি আরও জানান, এর মধ্যে কৃষ্ণাঙ্গ, এশিয়, ভারতীয় হিসপানিক সব জাতিগত সংখ্যালঘুর মানুষজন আছেন।\n← বিএনপি নেতা অ্যাডভোকেট সানাউল্লাহ মিয়া আর নেই\nলন্ডনগামী শেষ ফ্লাইটে একটি আসনও খালি নেই! →


রবীন্দ্রনাথ ঠাকুরের ‘বিদায় অভিশাপ’ : উপেক্ষিত প্রাচ্য পুরাণ এবং একটি বিতর্কিত বিনির্মাণ - Pratiswik\nসংঘাত-ই যেন ধরণির আজন্ম নিয়তি। চক্রাকারে চলিষ্ণু আগ্রাসন, আধিপত্য স্থাপন, প্রকাণ্ড প্রতাপে পৃথিবী শাসন, অতঃপর ক্ষমতার বিকেন্দ্রীকরণে সৃষ্ট সামগ্রিক ফারস্টেইশন। বিবমিষাময় বিক্ষিপ্ত মনে শান্তি কপোতের অন্বেষণ। এই, শুধু এই হয়েছে ধরণিতে আজীবন! অনার্যের সঙ্গে আর্যের দ্বন্দ্ব। সাদার সঙ্গে কালোর দ্বন্দ্ব। ক্ষমতার সঙ্গে অক্ষমতার দ্বন্দ্ব। পৃথিবীর সমস্ত সঙ্গত দ্বান্দ্বিক বাস্তবতায় বর্ধিষ্ণু এই মানব সত্ত্বায় লেখকের একটি মাত্র সুখ যে, উপনিবেশের দায়মুক্ত একটি ভাষা-সংস্কৃতি এবং আপসহীন একটি কলমের সে উত্তরাধিকার। ঔপনিবেশিক শাসন-শোষণ ও সুবিধায় বাঙালি জাতির যে সুবিধাজনক ভ্রান্ত ব্যাখ্যা নির্মাণ করে গেছে, তার সমস্ত কিছুর এখানেই হোক বিসর্জন। সত্য-জ্ঞান, ধৈর্য, দেশ-কাল, ন্যায়-নীতি, ভালো-মন্দসহ সৎবোধ ও জাতিসত্ত্বার প্রতি নৈতিক দায়বদ্ধতা থেকে বাঙালির আত্ম-পরিচয়ের সন্ধান আজকের লেখকের সর্বোচ্চ দায়। এই দায় থেকেই আজকে রবীন্দ্রনাথ ঠাকুরের নাট্য-কাব্য ‘বিদায়-অভিশাপ’র আলোচনা-পর্যালোচনা।\nশুক্র বলে, কচ তুমি কহ বিবরণ।/আমার উদরে এলে কিসের কারণ।।/কচ বলে, আমারে মারিল দৈত্যগণ।/করাইল সুরাসহ তোমায় ভক্ষণ।।\nশুধু দেবযানীর আবদার রক্ষার কারণে শুক্রাচার্য কচের জীবন ফিরিয়ে দেন। এই চরম নাটকীয় মুহূর্তে শুক্রাচার্য নিজ গর্ভস্থ কচকে মৃতসঞ্জীবনী মন্ত্রদানে বাধ্য হন। নিজের উদর চিরে কচকে উদ্ধার করে শুক্রাচার্য মারা যান। সদ্য রপ্ত করা মন্ত্রে গুরু শুক্রাচার্যকে পুনরায় জীবিত করে কচ। বিদ্যাশিক্ষা শেষ। এবার কচের বিদায়ের পালা। এই বিদায়ের পালাকে কেন্দ্র করে রবীন্দ্রনাথ ঠাকুর বিনির্মাণ করলেন নতুন এক কচ এবং দেবযানী চরিত্র। রচনা করলেন তাঁর অন্যতম নাট্য-কাব্য ‘বিদায় অভিশাপ’। ব্যাসের কচ বিদায় বেলায় তাদের সম্পর্ক বিষয়ে ভয়াবহ নির্লিপ্ত। হাজার বছর পর যে বিদায় মুহূর্ত, সেখানে কচকে দেখে মনে হয় যেন কোথাও কিছু হয়নি। অহেতুক দেবযানী এসব প্রেমের কথা তুলছে আজ। কিন্তু রবীন্দ্রনাথের কচ-এ খানিকটা কৃতজ্ঞতার প্রকাশ দেখা যায়। যদিও তা দেবতাদের আচরণের সঙ্গে একদম বেমানান। কিন্তু রবীন্দ্রনাথ শুরু থেকেই তাঁর নায়কের সহায় এবং যথারীতি নায়িকার বিপক্ষে তাঁর অবস্থান। আসুন দুটি আখ্যানের উল্লেখযোগ্য কিছু অংশ স্বচক্ষে দেখে নেয়া যাক :কচ।/শঙ্কা ছিল মনে,/পাছে দানবের গুরু স্বর্গের ব্রাহ্মণে/দেন ফিরাইয়া।/দেবযানী।/আমি গেনু তাঁর কাছে।/হাসিয়া কহিনু, ‘পিতা, ভিক্ষা এক আছে/চরণে তোমার।’ স্নেহে বসাইয়া পাশে/শিরে মোর দিয়ে হাত শান্ত মৃদু ভাষে\nকহিলেন, ‘কিছু নাহি অদেয় তোমারে।’/কহিলাম, “বৃহস্পতিপুত্র তব দ্বারে/এসেছেন, শিষ্য করি লহো তুমি তাঁরে/এ মিনতি।/ ‘সে আজিকে হল কত কাল,/তবু মনে হয় যেন সেদিন সকাল।\nদারুণ মুন্সিয়ানায় রবীন্দ্রনাথ সংযোগ করেছেন এই অংশটুকু। ব্যাসের রচনায় কচ সরাসরি শুক্রাচার্যের কাছে সব কথা উপস্থাপন করেন। শুক্রাচার্য সব জেনেই কচকে বরণ করে নেন। তবে বাবা মেয়ের সম্পর্কের গভীরতা এখানে স্পষ্ট। বিদ্রোহী ভৃগু মুনির পুত্র শুক্রাচার্য যতোই রাগী হন না কেন, মেয়ের বিষয়ে মাটির মানুষ। মহাভারতের ‘দেবযানী আখ্যান’র সমস্তটা জুড়েই রয়েছে পিতা-পুত্রীর আবদারের সম্পর্ক। ভৃগু মুনির নাতনি হিসেবে দেবযানীও ভয়ঙ্কর জেদি আর একরোখা, ব্যাসের বয়ানে তাও আমরা জেনেছি।\nরবীন্দ্রনাথ চেষ্টা করেছিলেন একটা গভীর প্রণয় সম্পর্কের ট্র্যাজিক চিত্র অঙ্কন করতে। কিন্তু তা করতে গিয়ে অন্যায়ভাবে তিনি কচের সহায় হয়েছেন, এদিকে অসহায় করে তুলেছে দেবযানীকে। ব্যাসের মতো তিনিও বারবার প্রলুব্ধ করেছেন দেবযানীকে, যার একমাত্র কারণ মৃতসঞ্জীবনী বিদ্যা অর্জন। দেবযানী যেন কেবল-ই বলির শিকার হয়েছে, কচের স্বার্থের পথে। ব্যাস এবং রবীন্দ্রনাথ এ বিষয়ে দারুণ মিলে গেছেন :কচ।/আর যাহা আছে তাহা প্রকাশের নয়/সখী। বহে যাহা মর্মমাঝে রক্তময়/বাহিরে তা কেমনে দেখাব।\nকচের এইসব বিনয় বাণীর স্রষ্টা রবীন্দ্রনাথ। এইসব আপ্ত বাক্য দেবযানীকে প্রলুব্ধ করার কারসাজি, ইংরেজিতে যাকে বলে ফ্লার্ট করা, বাংলায় বলে ছেনালিপনা। কী দোষ করেছিল দেবযানী? দোষ কী কেবল এই যে, সে দৈত্য কুলের সঙ্গে সম্পর্কিত? নাকি তাঁর নারী জন্মই দোষের একমাত্র কারণ? অথবা দোষ কি এই যে, সে কচের প্রেমে পড়েছিল? হাজার বছর ধরে যে দেব সন্তান এক মানবীর সঙ্গে ছেনালিপনা করে গেলেন সে কী করে রবীন্দ্রনাথের প্রিয় হয়ে উঠলো? কচের এই ছেনালিপনার মূল কেন্দ্র স্বর্গ। সেখান থেকেই তাকে শিখিয়ে দেয়া হয়েছে :শিষ্য হৈয়া শুক্র স্থানে কর অধ্যয়ন।/দেবযানী তাঁর কন্যা করিবে সেবন।\nএই সেবার নামে দিনের পর দিন ধরে দেবযানীর মনোরঞ্জনের মধ্যে দিয়ে একটু একটু করে জাগিয়ে তুলেননি তাঁর নারী মনের সুপ্ত বাসনাকে। নারী-পুরুষের প্রেম-বিয়ে-সংসারের এই স্বাভাবিক বাসনার জন্য কি কেবল দেবযানী-ই দায়ী? এতে কি কোনো দায় নেই দেবতা পুত্র কচের? কচের দেবযানী সেবার মূল লক্ষ্য দেবযানীর বাবার অমূল্য সম্পদ, মৃতসঞ্জীবনী মন্ত্র নিজেদের নিয়ন্ত্রণে নেয়া, নিজের স্বার্থ রক্ষা করা। নিজেদের স্বার্থে দেবতাদের যা-তা রকমের অপকর্ম করার প্রমাণ ‘মহাভারত’এ অনেকবার দেখা গেছে। তাই দেবতাদের এই নিষ্ঠুরতায় ব্যথিত হবার কিছু নেই। কচ ঠিক তাই করেছিলেন, স্বর্গের দেবতাগণ তাকে যা শিখিয়ে দিয়েছিলেন। তাই সেই পুতুল মতো কচের ওপর আমার কোনো অভিযোগ নেই : কচ।/ঈর্ষাভরে তিনবার দৈত্যগণ মোরে/করিয়াছে বধ, তুমি দেবী দয়া করে/ফিরায়ে দিয়েছ মোর প্রাণ, সেই কথা/হৃদয়ে জাগায়ে রবে চিরকৃতজ্ঞতা।\nআহা ভদ্রলোক, আর্যপুত্র বলে রবীন্দ্রনাথের চোখে কত-ই না ভালো কচ! কিন্তু ব্যাসের কচ এতো ভদ্র না, দেবতাদের আচরণের সঙ্গে এই সব কৃতজ্ঞতা স্বীকার প্রবণতা হাস্যকর। তবু রবীন্দ্রনাথ কচকে নির্মাণ করলেন যথেষ্ট মানবিকতা দিয়ে, যার মধ্যে কৃতজ্ঞতাবোধের মতো মহান গুণও রবীন্দ্রনাথ সংযোজন করেছেন। সত্যি অসাধারণ বিনির্মাণ রবীন্দ্রনাথের, কৃতজ্ঞতা স্বীকারের মতো এই মহৎ গুণটি দেবতাদের মধ্যে সাধারণত দেখা যায় না। কিন্তু যার বিপক্ষে এই বিনির্মাণ বাসনা, তাঁর কুষ্ঠী বিচার রবীন্দ্রনাথ একবারও করেননি। তিনি বুঝতেই পারেননি, দেবযানীর সঙ্গে তাঁর সম্পর্ক এক অচ্ছেদ্য বন্ধনে বাঁধা : দেবযানী।/কৃতজ্ঞতা! ভুলে যেয়ো, কোনো দুঃখ নাই।/উপকার যা করেছি হয়ে যাক ছাই/নাহি চাই দান-প্রতিদান।/সুখস্মৃতি/নাহি কিছু মনে? যদি আনন্দের গীতি/কোনোদিন বেজে থাকে অন্তরে বাহিরে।\nকী অদ্ভুত উদারতা! কী অভিনব ভাবনা রবীন্দ্রনাথের! নতুন এক দেবযানী যেন এসে দাঁড়ায় পাঠক-দর্শকের মানস পটে। এই দেবযানী কী করে পারে তার কাঙ্ক্ষিত পুরুষকে নগ্ন অভিশাপে অভিশপ্ত করতে? কী করে পারে তার অমঙ্গল কামনা করতে? অথচ ব্যাসের দেবযানীর মধ্যে ঠিক উল্টো আচরণ-ই দেখা যায়। কারণ, ব্যাস তাকে কমল তুল্য কোনো মানবী রূপে উপস্থাপন করতে চাননি : মরেছিলা তুমি, জিয়াইনু বারে বার।/মোর বাক্য নাহি রাখ কেমন বিচার।\nকচ তাকে প্রত্যাখ্যান করার পর দেবযানী নিজের মুখে এসব কথা বলে কচের অকৃতজ্ঞতার চিত্রটি উন্মোচন করেন। এতে ব্যাসের কাব্যগুণ এক বিন্দুও ম্লান হয় না; কারণ, ব্যাসের মূল লক্ষ্য মডেল চরিত্র নির্মাণের মাধ্যমে জীবন ও ধর্ম তত্ত্ব প্রচার করা : দেবযানী।/…বিদ্যা এক ধারে,/আমি এক ধারে—কভু মোরে কভু তারে/চেয়েছ সোৎসুকে; তব অনিশ্চিত মন/দোঁহারেই করিয়াছে যত্নে আরাধন/সংগোপনে।…\nদেবযানী বারবার চেষ্টা করেছে কচকে বোঝাতে। দেবযানীর সংলাপে স্পষ্ট অভিযোগ। তবে কি তাদের হাজার বছরের সম্পর্ক কেবল-ই প্রতারণা ছিলো? শেষ পর্যন্ত কচের এই নির্লিপ্ত ভণ্ডামি সহ্য করতে না পেরে দেবযানী তাকে অভিশাপ দেন। কিম্বা অভিশাপ দিতে বাধ্য হন। ব্যাসের দেবযানীর কাছ থেকে যা খুব স্বাভাবিক আচরণ বলেই মেনে নেয়া যায়, রবীন্দ্রনাথের দেবযানীর কাছে তা কোনোভাবেই কাঙ্ক্ষিত আচরণ নয় : দেবযানী।/…তোমা ’পরে/ এই মোর অভিশাপ—/যে বিদ্যার তরে /মোরে কর অবহেলা, সে বিদ্যা তোমার/সম্পূর্ণ হবে না বশ—তুমি শুধু তার/ভারবাহী হয়ে রবে, করিবে না ভোগ;/শিখাইবে, পারিবে না করিতে প্রয়োগ।\nশেষ অংশের এই ‘শিখাইবে’ মানে অন্যদেরকে শিখাতে পারার এই নমনীয় অংশটি রবীন্দ্রনাথের উদারতা। কাশীরাম দাস অনূদিত ব্যাসের রচনায় দেবযানী বলে : যত বিদ্যা তোরে পড়াইল মোর বাপে।/সকল নিস্ফল তোর হবে মোর শাপে।\nশেখাতে পাড়ার এই ঘটনা ব্যাসের মহাভারতে উঠে এসেছে কচের দম্ভোক্তির মাধ্যমে, দেবতাসুলভ প্রভুত্ব ভাব কচের চরিত্রে আগাগোড়া উপস্থিত। কচ বলে : মোরে শাপ দিলা তুমি, না যাবে খণ্ডন।/বিফল হইবে যত করিনু পঠন।/আমি যত পড়াইব আর শিষগণে।/সে সবারে ফলদায়ী হৈবে অধ্যাপনে।।\n‘তুই তাও পারবি না, আবার দিলাম অভিশাপ যা!’ দেবযানীর হয়ে রবীন্দ্রনাথ এই রকম কড়া কথা কিছু একটা বলে দিতে পারতেন। কিন্তু না, তিনি তা করলেন না। তিনি তা করতে চাননি। কারণ, তিনি দেবযানীকে ছোটো করবার এক তুমুল বাসনা বুকে নিয়েই কাব্য করতে বসেছেন। যে করেই হোক কচকে সাধু সাজাতেই হবে তাঁর। এক তরফা অভিশাপ দিতে গিয়ে খুব ঠুনকো করে তুলেছেন তিনি দেবযানীকে, খুব খেলো মনে হয় তাঁর নির্মাণকে। ব্যাস কিন্তু ঠিক-ই অভিশাপের বদলা নিতে পাল্টা অভিশাপে অভিশপ্ত করেছিলেন দেবযানীকে। কচ বলে : কচ বলে দেবযানী, করিলা কি কর্ম।/বিনা দোষে শাপ দিলা, নহে এই ধর্ম।/ব্রাহ্মণের শ্রেষ্ঠ শুক্র, তুমি কন্যা তাঁর।/মোর শাপে ক্ষণ্ড্রভর্তা হইবে তোমার।।\nক্ষণ্ড্রভর্তা শব্দটি দিয়ে বোঝায় যে, কোনো নারীর উপস্থিতিতে তার স্বামী অন্য কোনো নারীর দ্বারস্থ হবে। সংস্কৃত সাহিত্যে নায়িকার আটটি অবস্থার মধ্যে সবচেয়ে বিরহকাতর অবস্থা হলো এই খণ্ডিতাবস্থা। কচের এই অভিশাপ সত্যি-ই ফলেছিল দেবযানীর জীবনে। এ নিয়ে তৈরি হয়েছিল আরও এক বিশাল নাটক। সে নিয়ে কথা বাড়াবার মতো সময় আজ আমাদের হাতেও নেই, এমনিতেই এই লেখার কলেবর নিয়ন্ত্রণের প্রায় বাইরে।\nসহস্র বছরের সমস্ত ঘটনার সবটুকু দোষ, তিনি যেন তুলে দেন দেবযানীর কাঁধে। তাই কচের মতো চোরের মুখে রবীন্দ্রনাথ তুলে দিলেন সাধু-সাধু বলে চিৎকার করবার মতো স্বনির্মিত সুচিন্তিত স্বর : কচ/আমি বর দিনু, দেবী, তুমি সুখী হবে।/ভুলে যাবে সর্বগ্লানি বিপুল গৌরবে।\nরবীন্দ্রনাথ কচের সারথি সেজে, পুননির্মাণ বাসনায় ব্যাকুল হয়ে মিথ্যা দিয়ে ঢেকে দিলেন সূর্যের মতো সত্যকে। ঢেকে দিলেন ‘বিদায় অভিশাপ’ নাট্য-কাব্যের সবটুকু শিল্প সম্ভাবনাকে। বিচ্ছেদ যাদের শেষ পরিণাম, তাদের বিচ্ছেদ অন্য উপায়েও সম্ভব ছিলো। কাটা ঘায়ে কেন এই নুনের ছিটা? সে যুগের দেবযানী হয়তো শুনতে পায়নি রবীন্দ্রনাথের স্বর, কিংবা দেখতে পায়নি তাঁর তাচ্ছিল্যভরা দুটি চোখ। কিন্তু এ যুগের দেবযানী, নিশ্চিত এই অন্যায় আচরণের বিচার প্রার্থী।\n‘মহাভারতে’র দেবযানীর আখ্যানটিকে ভীষণ ভালো ভেঙেছিলেন রবীন্দ্রনাথ। দারুণ দাঁড়িয়েছিল দেবযানী, ‘মহাভারতে’র পৌরাণিক পৃষ্ঠা থেকে উঠে এসেছিল অত্যন্ত আধুনিক মন ও মানের একজন অত্যাধুনিক নারী। উঠে এসেছিলেন বাংলার কোনো আধুনিক পণ্ডিত বাবার ঘরে। কিন্তু রবীন্দ্রনাথ শেষ পর্যন্ত পারলেন না তাঁর নির্মাণকে যোগ্য সম্মানে সম্মানিত করতে। বরং পুরাণকে ভেঙে নতুনত্ব আনতে গিয়ে অদ্ভুতভাবে পক্ষপাত দোষে দুষ্ট হন তিনি। ‘মহাভারতে’র পারস্পারিক অভিশাপে ব্যাসের তেমন কোনো দায়বদ্ধতা ছিলো না, অনার্য রচিত আর্য আখ্যান রচনায় ব্যাস সম্পূর্ণ নির্লিপ্ত। অসাধারণ কবিত্ব ও অভূতপূর্ব ঐতিহাসিকতা রক্ষায় ব্যাস কালোত্তীর্ণ। কিন্তু রবীন্দ্রনাথের এই এক পাক্ষিক অভিশাপের দানের দায়ে পক্ষপাত দোষে তিনি দায়ী। পারস্পারিক অভিশাপ দানে, যে দায় ব্যাসের নেই। হয়তো তখন তা বিনির্মাণ না হয়ে পুননির্মাণ হতো, নতুন ব্যাখ্যায় তবু বিনির্মাণও হতে পারতো। তাতেও কচ-দেবযানী দুজন-ই তাঁর নব নির্মাণে যথেষ্ট দেশজ হয়ে উঠতো। নতুন ব্যাখ্যার দানের জন্য বিনির্মাণ-ই করতে হবে এমন তো না, পুননির্মাণেও নতুন ব্যাখ্যা দানের পথ খোলাই ছিলো। উপরন্তু তাঁর সামনেই ছিলো ‘মেঘনাদ বধ কাব্য’র মতো প্রকৃষ্ট পুনর্নির্মিত কাব্য।\nমাইকেল মধুসূদন দত্ত ‘মেঘনাদ বধ’ কাব্যের মধ্য দিয়ে পৌরাণিক জাত-মহাকাব্য ‘রামায়ণ’র সময়োচিত ব্যাখ্যা তৈরি করে বিনির্মাণের যে বিশিষ্ট মডেল নির্মাণ করে গেছেন সেই কোন কালে। রবীন্দ্রনাথ তা পড়েছেন, মাত্র ১৬ বছর বয়সে তার সমালোচনাও তিনি লিখেছেন। যদিও রবীন্দ্রনাথ নিজেই সেই সমালোচনা তাঁর লেখার রাজ্য থেকে বাদ দিয়েছেন, সমালোচনা না বলে অসংলগ্ন আবেগ বলাই বেশি ঠিক মনে হবে। সদ্য ‘রামায়ণ’ পাঠ শেষে মাইকেলের বিনির্মিত লঙ্কাকাণ্ডকে কিছুতেই মেনে নিতে পারছিলেন না যেন সদ্য কিশোর রবীন্দ্রনাথ; কারণ, তাকে বাধাগ্রস্থ করেছিল তাঁর প্রাচীন ধর্ম বিশ্বাস। কিন্তু তারপরও রবীন্দ্রনাথ থেকে থাকে নি, একদিন এই রবীন্দ্রনাথ-ই মাইকেলকে নিয়ে লিখলেন, ‘জীবন মন্থন বিষ নিজে করি পান, অমৃত যা উঠেছিল করি গেল দান।’ মধুসূদন দত্তের সাহিত্য আজ আর কথা নয়, এ নিয়ে বিস্তর লেখালেখি সামনে হবে বলেই আমার ধারণা। তবে তাঁদের দুজনের মননগত তফাৎ আসলে তাঁদের ধর্ম বিশ্বাসজাত। মাইকেল মধুসূদন দত্ত ধর্ম বিষয়ে সম্পূর্ণ নির্লিপ্ত, রবীন্দ্রনাথ প্রকটভাবে ধর্ম সংযুক্ত। আর এজন্যই আজকে এই বিষয়ে লেখার সুযোগ তৈরি হয়েছে। ৩১ বছরের যুবক রবীন্দ্রনাথ, পরিণত রবীন্দ্রনাথকে নিয়ে টু-শব্দটি এখনও করিনি।\n‘বিদায় অভিশাপ’-এ রবীন্দ্রনাথ তাঁর ধর্মীয় চেতনা থেকে পুরাণকে ডিল করতে গিয়েই, ধর্মীয় বিশ্বাসের দেব-দানব বোধ থেকে দেবতাদের গুণগান সাজিয়ে ফেলেছেন। এইসব দেবতাপ্রীতি মধ্য যুগেই শেষ। আধুনিক কাল পুরাণকে আকর গ্রন্থ হিসেবেই বিবেচনা করে, পুরাণের ধর্মীয় বিবেচনা নিতান্তই সম্প্রদায়গত, সম্প্রদায়ের পূজা-অর্চনা ব্রত সর্বোপরি বিশ্বাসের সঙ্গে জড়িত। ‘ধর্ম ইতিহাস কিংবা পুরাণ কাহিনি। শ্রবণে মানস কিবা কহ মহামুনি।। সৌতির বচন শুনি কন মাহামুনি। তব তাত সূত ছিল সর্বশাস্ত্র জ্ঞানী।। নানাচিত্র বিচিত্র কথন পুরাতন। সূত মুখে বহু শাস্ত্র ক’রেছি শ্রবণ।।’ (কাশীরাম দাস অনূদিত ‘মহাভারত’)। ‘মহাভারত’ পরম্পরার ঐতিহাসিক সত্য। হিন্দু ধর্ম গ্রন্থ। কিন্তু দুঃখের বিষয় এই যে, ‘হিন্দু’ শব্দটির কোনো উল্লেখ নেই এতে, অষ্টম শতকি ‘হিন্দু’ শব্দটি নিতান্ত কম বয়সী এর তুলনায়। আধুনিক শিল্প সাহিত্যে তাই ইতিহাস কিংবা পুরাণের গল্প-চরিত্রগুলি নানা মাত্রায় ব্যবহৃত ও বিনির্মিত হতে হতে মানুষের কোল ঘেঁষে কখনো জীবনের সঙ্গে, কখনো শিল্পের সঙ্গে, কখনোবা অন্তর্গত চেতনার সঙ্গে মিশে গেছে।\nঅধুনা নারীবাদী মহল একবার কথা তুলেছিল ‘বিদায় অভিশাপ’ প্রসঙ্গে, কথা তুলেছিল দেবযানীর পক্ষের উকিল হয়ে। কিন্তু সেও এক ভয়ানক প্রোপাগান্ডা। দেবযানীকে খোঁজা নয়, তাঁদের মূল লক্ষ্য ছিলো রবীন্দ্রনাথ যে যথেষ্ট নারীবাদী ছিলেন না সেটা প্রমাণ করা। ফলে তাঁদের আলোচনাতেও পাওয়া গেলো না কাঙ্ক্ষিত দেবযানীকে। ‘মহাভারতে’র দেবযানীর নৃতাত্ত্বিক ধারণা তাঁদের লেখায় ভয়ঙ্কর অস্পষ্ট। তাঁদের দেয়া অস্পষ্ট ধারণা কিংবা অপাংক্তেয় ব্যাখ্যার বিন্দুমাত্র গ্রহণ যোগ্যতাও হয়তো আজ আর নেই। আছে কিছু ভুল ধারণা এবং কিছু অর্ধ-শিক্ষিত মানুষের অন্ধ বিশ্বাস। আর এই অন্ধত্বকে পুঁজি করেই নিজের কালের বাহবা কুড়িয়েছেন তাঁরা। অনেকের কথা বাদ-ই দিলাম, রবীন্দ্রনাথ কিংবা হুমায়ুন আজাদের মতো এতো বড়ো লেখকদ্বয় কী করে এড়িয়ে গেলেন প্রাচ্যের নান্দনিক দার্শনিকতা! দুজন সমাজ সচেতন আধুনিক লেখক সমাজতাত্ত্বিক-নৃতাত্ত্বিক পর্যালোচনাকে পাশ কাটিয়ে কী দুর্ভাবনায় তাঁদের নতুন পাঠ নির্মাণ করলেন? যদিও এ নিয়ে গবেষণা এই লেখার প্রকৃত পাঠ না। তবে আমার ব্যক্তিগত অনুমান, তাঁরা দুজন-ই সম্পূর্ণ অচেতন ছিলেন দুজনের প্রোপাগান্ডা বাস্তবায়ণ করতে গিয়ে। রবীন্দ্রনাথ ফেঁসে গেছেন, পুরাণের সচেতন বিনির্মাণ কৌশলের মধ্য দিয়ে মহান আর্ট তৈরির ফাঁদে; আর হুমায়ুন আজাদ, ‘নারীবাদ’ নামের পাশ্চাত্য স্থুলতায়। উপনিবেশের এক মস্ত বড়ো অবদান, আমাদের উৎকৃষ্ট কচি মাথাগুলি পূর্ণমাত্রায় গ্রাস করে নেয়া, হয়তো তাঁরাও সে গ্রাসের শিকার। আর এই ঔপনিবেশিক দায় থেকেই নির্মিত তাঁদের পৌরাণিক পাঠ এবং দেবযানী। উপনিবেশের এই দায়কে এড়িয়ে গিয়ে আজ তাই নতুন করে খুঁজতে যাচ্ছি দেবযানীকে। প্রিয় পাঠক, আসুন আমরা ব্যাসের ‘দেবযানী আখ্যান’র পৌরাণিক স্থান-কাল-পাত্র বিষয়গুলি একটু গভীর দৃষ্টিতে পর্যবেক্ষণ করি : তিলেক প্রমাণ কৈল খড়গতে কাটিয়া।/ঘৃতে ভাজে অস্থি-মাংস একত্র করিয়া।/তবে সব দৈত্যগণ করিল বিচার।/অন্যজনে খেলে তার নাহিক নিস্তার।/পুনঃ জীয়াইবে শুক্র মন্ত্রের প্রভাবে।/কচ প্রাণ পাবে আর তার প্রাণ যাবে।/এতেক বিচার করি যত দৈত্যগণ।/করাইল সুরাসহ শুক্রেরে ভোজন।।\nনাট্য-কাব্যের আলোচনা সামান্য নাটকীয়তা দিয়েই শুরু করা যাক। ভৃগুর পুত্র শুক্রাচার্য। সমকালীন সময়ের একজন অসামান্য ধর্মগুরু। যিনি দৈত্যদের কুলগুরু। তিনি ঘিয়ে ভাজা মানুষের মাংস আর মদ পান করছেন। তার মানে সে দেশে মানুষের মাংস খাওয়া সামান্যও দোষের কিছু নয়, বরং যথেষ্ট বিধি সম্মত একটি সংস্কৃতি। মানুষ খেকো এই সংস্কৃতি আজকের দিনের প্রেক্ষিতে একটু ভয়ঙ্কর মনে হলেও আমরা সেটা স্বাভাবিক ভাবেই মেনে নিচ্ছি, কারণ, কোনো জাতি-গোষ্ঠীর ইতিহাস-ঐতিহ্য নিয়ে ক্রোধ বা ঘৃণা প্রকাশ করার এখতিয়ার আমাদের নেই। নৃবিজ্ঞানের তাত্ত্বিক আলোচনা এই লেখার বিষয় না, সে প্রসঙ্গে আর যাবো না। কিন্তু এঁরা যে আমাদের অঞ্চলের না, তা কিন্তু নিশ্চিত বোঝা যাচ্ছে। আমরা মূলত শুক্রাচার্যের সন্ধান করছিলাম এজন্য যে, উনি আমাদের নাটকের নায়িকা দেবযানীর বাবা। নায়ক কচের শিক্ষাগুরু। নিবাস বৃষপর্বপুর। রাজা বৃষপর্ব। স্বর্গের দেবতাতারাও যে অঞ্চলকে দুর্গম হিসেবেই চিহ্নিত করেন, ‘বৃষপর্বপুরে হয় শুক্রের বসতি। তোমা যাইতে না পারে কোন কৃতি।।’ ব্যাস বর্ণিত দেবতাদের স্বর্গপুরীর অবস্থান সুমেরু শিখর। যে সুমেরু শিখর আজও রহস্যাবৃত বিস্ময়। সুতরাং উত্তর প্রান্ত থেকে দক্ষিণ প্রান্ত পর্যন্ত আসাটা কঠিন কাজ-ই ছিলো বটে। এই বৃষপর্বপুরের পাশেই ছিলো চৈত্ররথ নামের বিশাল বন। বনটির মালিক কুবের। ধনপতি কুবের। বৈদিক অসুর, ব্যাসের রচনায় ধনের দেবতায় রূপ পায়। সেই ধন সম্পর্কে কমবেশি সবার-ই কিছু আছে জানা, সে ধন মাটির নিচে খনির আকারে থাকা অস্বাভাবিক না। তাই মনে হয়েছে ল্যাটিনের অবহেলিত নিয়েন্ডারথাল কিংবা আরও পরের, যারা ভারতের তারা ভীষণ পয় পেতো ওঁদের। কারণ, ভীষণ ম্যাজিকাল কিছু শক্তি ছিলো ওঁদের গায়ে। তাদের কাছে দৈত্য ভয়ঙ্কর। কাছাকাছি একটা কোথাও ভারতবর্ষীয় এলাকার শুরু। কারণ, সমকালীন ভারতের আর্য রাজা যযাতি এই চৈত্ররথ বনে যেতেন হরিণ শিকার করতে। এই হরিণ শিকারের সূত্র ধরেই দেবযানীর সঙ্গে যযাতি রাজার বিয়ে হয়েছিল। ঘটনাচক্রে বৃষপর্বপুরের রাজকন্যা শর্মিষ্ঠাও একটা সময়ে যযাতি রাজার স্ত্রীর মর্যাদা পান। এই দুই রমণীর দুই সন্তান আমাদের আমাদের ভীষণ পরিচিত। দেবযানীর প্রথম পুত্র যদু, যিনি যদু বংশের প্রতিষ্ঠাতা। এই যদু বংশেই আর্যগুরু কৃষ্ণের জন্ম, যিনি সমকালীন বিশ্বে ভারতীয় রাজনীতির প্রতিষ্ঠাতা। ন্যায় বিচার, রাজনৈতিক দূরদর্শিতা সব মিলে সৎ এবং শক্তিমান। এই আধা মানুষ, আধা দেবতা যাদের দেখি সাম্রাজ্য প্রতিষ্ঠার অগ্রনায়ক হিসেবে। এরাই আর্য। ‘মহাভারতে’ ব্যাস খুব পুঙ্খানুপুঙ্খও বর্ণনা দিয়েছেন আর্যদের। এরা প্রায় সবাই অভিশপ্ত দেবতা। শান্তি প্রতিষ্ঠার পর, এরা সবাই দল বেঁধে চলে গেলেন। কিছু মারা গেলো যুদ্ধে। বাকি ৫৬ কোটি যদু বংশের ধ্বংসের কারণ কৃষ্ণ এবং তিনিও চলে গেলেন। সত্যি ব্রাহ্মণদের যোগ্য মাতা দেবযানী। এদিকে কৃষ্ণ চলে যাবার পর, পাণ্ডবগণও শাপ মুক্ত হয়ে স্বর্গের পথে হাঁটা দিলেন। এই দেবযানী থেকে কৃষ্ণের আগমন-গমনের মধ্যবর্তী হাজার বছরের ভারতীয় রাজনৈতিক ইতিহাস ব্যাসের ভাষায় খুব স্পষ্ট। একদম আলাদা একটা লেখা লিখতে হবে তা নিয়ে। যে ইতিহাসের সঙ্গে বাঙালি জাতির ধারণা বেশ স্পষ্ট, গভীর।\nশর্মিষ্ঠার গর্ভের দ্বিতীয় এবং যযাতির চতুর্থ সন্তান পুরু রাজা হলেন। এই পুরু থেকে ক্রমান্বয়ে এসেছে পরিচিত পাণ্ডব এবং কৌরবগণ। এখানেও সহস্র বর্ষের কথা বাকি রেখে মূল আলোচনায় চলে যেতে হচ্ছে।\nঅর্থাৎ এই উপমহাদেশের মানুষ হিসেবে যদি কিছুটা সম্পর্কসূত্র আমাদের থেকেই থাকে, তবে তা আছে অনার্য মাতা শর্মিষ্ঠার সঙ্গে। কচ-দেবযানী কিম্বা আর্যদের সঙ্গে আমাদের তেমন কোন আত্মিক সম্পর্ক নেই। আছে ধর্মীয় সম্পর্ক, আছে শাসক সম্প্রদায়ের অনমনীয় বিশ্বাস। আর্য সাম্রাজ্যে পরাধীন উপনিবেশ বাঙালি। কিন্তু ফেলনা না, যথেষ্ট শক্ত-পোক্ত।\nআর্য-অনার্য প্রসঙ্গে অনার্যদেরও আছে মহান গৌরব গাঁথা। অনার্যগুরু ব্যাসের বর্ণনায় প্রমাণ আছে, দানব-দেবতাদের আত্মিক পরিশুদ্ধির জন্য মানুষের কাছে পাঠানো হতো। স্বর্গে কোনো অন্যায় করলেই শাস্তি (অভিশাপ) স্বরূপ মানুষ জন্ম দিয়ে মর্ত্যলোকে প্রেরণ করতেন, এবং আত্ম-শুদ্ধির সময় ও সুযোগ দিতো। ভাবতে ভালো লাগে যে, স্বর্গ-মর্ত্য-পাতাল তিনলোকে মানুষ-ই শ্রেষ্ঠ জীব।\nদেবযানীর এই গল্পের সময় কালও আজ-কালের না, ব্যাসদেবের জন্মের বহু আগের গল্প। পুরাণ কাহিনির আর্যদেরও পৌরাণিক গল্প, দেবযানীর উপাখ্যান। সব দিক বিবেচনা করে আমি মনে করি কুবেরের রাজ্য- বৃষপর্বপুর রাজ্য দুটি বর্তমান লাতিন আমেরিকার কোনো অঞ্চল। সেই সময়ের কোনো ম্যাপ নেই, সুতরাং সেই ম্যাপ দেখবার একমাত্র যন্ত্র অনুভূতির চোখ। অনার্যগুরু ব্যাস রচিত ‘মাহাভারত’ কোনো আঞ্চলিক গল্প মাত্র না। তাঁর ভাষ্য মতে, অষ্টদশ দ্বীপে গড়া সসাগরা পৃথিবীর গল্প ‘মহাভারত’। তবে গল্পে এই অঞ্চলকে প্রাধান্য দেয়ার কারণে এই অঞ্চলের মানুষের এক ধরনের ধারণা যে, সমগ্র গল্পটাই এই অঞ্চলের। এই আর্য ভাবনা ভাবলে, অনার্যদের ইতিহাস অবরুদ্ধ হবে। অনার্য মানেই আর্যদের দাস না। তবে আর্যরা ততোদিনে ভারত সাম্রাজ্য প্রতিষ্ঠা করে অনার্য রাজ্যগুলিকে উপনিবেশে পরিণত করে নিয়েছে। অনার্যরা আর্য সাম্রাজ্যের করদায়ী রাজ্য। ‘মহাভারত’র যুদ্ধ শেষে শান্তি প্রতিষ্ঠার পর রাজা যুধিষ্ঠিরের নিমন্ত্রণে পৃথিবীর অনার্য রাজারা নিমন্ত্রিত হয়ে আসেন, ভোজসভায় অপর্যাপ্ত ঘোরার মাংসের আয়োজন দেখে আমার ধারণা আরও স্পষ্ট হয়। কারণ ঘোড়ার মাংস তো এই অঞ্চলের খাবার না, হয়তো তা আফ্রিকান কিংবা মঙ্গোলিয়ানদের জন্য রান্না করা হয়েছিল। এ নিয়ে আরো যুক্তি উপস্থাপন করা সম্ভবপর, কিন্তু না, আলোচনা দীর্ঘ না করে মূল আলোচনায় যাওয়া যাক।\nআলোচ্য স্থান-কাল-পাত্র বিষয়ক সামান্য বোধটুকু আত্মস্ত না থাকলে তার পক্ষে ‘দেবযানী আখ্যান’র বিনির্মাণ প্রায় অসম্ভব। প্রশ্ন আসতে পারে, তাহলে রবীন্দ্রনাথের কি এসব বোধ ছিলো না? বোধ ছিলো, তাঁর সেই বোধের জন্ম আরও অনেক পরের গল্প, সে অনেক গল্প। ‘বিদায় অভিশাপ’ কালে তাঁর বয়স ৩১। ৩১ বছর বয়সের বোধে এতো কিছু না থাকা-ই স্বাভাবিক। আসলে অনুবাদ, পুনর্নির্মাণ কিংবা বিশেষ কোনো শব্দ ব্যবহার খুব সহজ হলেও পৌরাণিক গল্পের বিনির্মাণ অত্যন্ত কঠিন কাজ। এই কঠিন কাজটি করতে গিয়ে অনেকের মতো রবীন্দ্রনাথও ভয়ানকভাবে ব্যর্থ হয়েছেন। কেননা, অনার্য পুত্রের এই আর্য বিজয় মাহাত্ম বর্ণনা, উপনিবেশের অনার্য হয়ে উত্তর উপনিবেশে বসে মনে কোনো সুখোদয় ঘটায় না। এতেই কিন্তু তাঁর নাট্য-কাব্যটি সম্পূর্ণ গুরুত্বহীন হয়ে যায় না, দরকার একটু বিস্তারিত পর্যালোচনা।\nদেবযানীর আখ্যানের মধ্য দিয়ে কোনো রোম্যান্টিক প্রণয়োপাখ্যান নির্মাণ ব্যাসের মূল অভিপ্রায় নয়। ব্যাসের কাঙ্ক্ষিত অভিপ্রায় তত্ত্ব প্রচার, যে তত্ত্ব জীবনের; যে তত্ত্ব ধর্মীয় ও সামাজিক বন্ধনের। পুরাণের প্রতিটি আখ্যান-ই কোনো না কোনো ভাবে এই তত্ত্ব-ই প্রচার করে লোকশিক্ষার প্রয়োজনে। তাহলে প্রশ্ন আসতে পারে এই আখ্যানের মূল তত্ত্ব কী : যেই গুরু শুক্র হইতে তব জন্ম হয়।/সেই গুরু হইতে আমার জ্ঞানোদয়।।/সহোদরা তুমি হও সহজে আমার।/কিমতে এমত বল বাক্য কদাচার।।\nঅর্থাৎ, গুরু কন্যা নিজের বোনের সমতুল্য। তাই এদের মধ্যে প্রেম-বিয়ের মতো সম্পর্ক দাঁড়ানো অনুচিত। দেবযানীর সম্পূর্ণ আখ্যানজুড়ে আরও অনেক তত্ত্ব কথা ব্যাস উল্লেখ করেছেন। কিন্তু আমরা যেহেতু দেবযানীর কাছ থেকে কচের বিদায় নেয়ার অংশটুকু নিয়ে আলোচনা করছি, তাই বাকি অংশের কাহিনি কিংবা তত্ত্ব নিয়ে আলোচনা করে আলোচনা দীর্ঘ করবো না।\nএদিকে রবীন্দ্রনাথেরও মূল অভিপ্রায় না ব্যাসের মতো তত্ত্ব প্রচার,তাঁর তাই মূল অভিপ্রায় বিদায় অভিশাপের মধ্যে দিয়ে একটা চিরন্তন রোম্যান্টিক প্রণয়োপাখ্যান নির্মাণ। তাই ব্যাসের জীবন তত্ত্বকে সম্পূর্ণ অবজ্ঞা করে, পাঠককে তত্ত্ব বঞ্চিত করে রবীন্দ্রনাথ প্রেমের পথে পাড়ি জমালেন। সেই চেষ্টায় রবীন্দ্রনাথ খানিকটা সফলতার মুখ হয়তো দেখেছিলেন, কিন্তু আজকের আলোচনার পর তাঁর সফলতার ছিটে-ফোটাও অবশিষ্ট থাকে না। তাঁর বিনির্মাণ প্রয়াস তাই দারুণভাবেই ব্যর্থ। বিনির্মাণের নামে তিনি বরং একটি পৌরাণিক কাহিনির বিকৃত রূপকেই উপস্থাপন করেছেন। যে জন্য আমার মনে হয়েছে বিদায় অভিশাপ একটি বিতর্কিত বিনির্মাণ প্রয়াস মাত্র। কোনো সার্থক বিনির্মাণ চিত্র এখানে আদৌ নেই। কচ অভিশাপ না দিয়ে যদি সামান্য একটা ‘সরি’ বলতো, দেবযানী কি পারতো অভিমান ধরে রাখতে? পারতো না, নিশ্চিত পারতো না। হয়তো শেষ পর্যন্ত প্রসন্ন চিত্তে বিদায় দিয়ে দিত কচকে। যে নারী একাধিকবার তাকে জীবন দান করার ক্ষমতা ধারণ করে, একটু বিনয় বচনে সে নারী তাকে ক্ষমাও করে দিতে পারতো। তাতে দেবতার দম্ভ কিছু একটু কমলেও কমতো হয়তো, কিন্তু তাতে কচ-দেবযানী অন্তত আমাদের আপনজন হয়ে উঠতে পারতো। কচের এই দম্ভ ভরা বিদায় বাণী যতোটা অপমানিত করে, ঠিক ততোটা ব্যথিত করে না হৃদয়কে। ট্র্যাজিক আবহটা ঠিক তৈরি হয়, কিন্তু আবহাওয়াটা পাঠক-দর্শককে ঠিক স্পর্শ করতে পারে না। অপমানে-ঘৃণায় মন কেমন বিষণ্ণ হয়ে ওঠে। তাই আমার মনে হয়েছে, রবীন্দ্রনাথের বিনির্মাণ কৌশলগত দিক থেকে যতো বেশি সার্থক, ভাবগত দিক থেকে তার অধিক হারে ব্যর্থ।\nশিল্পী তাঁর নিজের মতো সৃষ্টি করবেন। সমালোচক তাঁর যৌক্তিক ব্যাখ্যায় সেই সৃষ্টির আলোচনা-পর্যালোচনা করবেন। দু’জন-ই ভীষণভাবে স্বাধীন তাঁদের কাজে। তবে দেশ-কাল-স্থান-পাত্র বিবেচনায় একজন শিল্পিও মানুষ, এই সমাজেরও মানুষ, সমাজের সঙ্গে তাঁর ভয়ঙ্কর দায়বদ্ধতার একটা গভীর সম্পর্কও তাকে বিবেচনায় রাখতে হয়। যখন-তখন যা নয় তাই বলে দিলাম কিংবা লিখে ফেললাম, অথবা এঁকে ফেললাম, এটুকু সম্পূর্ণ অনুচিত। নইলে রাস্তার একটা পাগলের সঙ্গে তাঁর তেমন কোন পার্থক্য থাকে না।\n৩১ বছরের যুবক রবীন্দ্রনাথ ঠাকুর রচিত ‘বিদায় অভিশাপ’ বিষয়ে আমার এই পর্যালোচনা কোনো বেদ বাক্য না, হয়তো তা উপনিবেশের ভার মুক্ত চিন্তার সামান্য নতুন ভাবনা। ১৬ বছরের কালে রবীন্দ্রনাথ ঠাকুরের লেখা ‘ভানুসিংহ ঠাকুরের পদাবলী’ পড়তেই যাদের ফেটে যায়, এই তাদের-ই একজন আমি এতো কথা বলছি যুবক রবীন্দ্রনাথ ঠাকুরকে নিয়ে।\nতবে একথা নিশ্চিত করে ঘোষণা করতে পারি, অনার্যপুত্রের জীবদ্দশায় এমন পর্যালোচনা লেখা হলে তা পাঠ মাত্র তিনি বিনির্মাণ করতে বসতেন দেবযানী আখ্যানকে। অথবা দেবযানীকে নিয়ে লেখার চিন্তাই ঝেড়ে ফেলতেন মাথা থেকে। এতোটা সাহসের সঙ্গে এই ঘোষণাপত্র পাঠ করবার অন্যতম কারণ, রবীন্দ্রনাথ ঠাকুরের আফ্রিকাপ্রীতি। ল্যাটিনরা যেমন তাঁর ‘গীতাঞ্জলি’কে অমৃত সম আকণ্ঠ পান করেছে। পরিণত রবীন্দ্রনাথও সাদা-কালোর সংঘাতে ল্যাটিনের পক্ষে লিখেছেন। ‘আফ্রিকা’ কবিতার সেই সুদূরের আফ্রিকা : উদ্‌ভ্রান্ত সেই আদিম যুগে/স্রষ্টা যখন নিজের প্রতি অসন্তোষে/নতুন সৃষ্টিকে বারবার করছিলেন বিধ্বস্ত,/তাঁর সেই অধৈর্যে ঘন-ঘন মাথা-নাড়ার দিনে/রুদ্র সমুদ্রের বাহু/প্রাচী ধরিত্রীর বুকের থেকে\nছিনিয়ে নিয়ে গেল তোমাকে, আফ্রিকা,/বাঁধলে তোমাকে বনস্পতির নিবিড় পাহারায়/কৃপণ আলোর অন্তঃপুরে।\n‘রুদ্র সমুদ্রের বাহু’, সমুদ্রের এই বাহুটি শরীর থেকে সরে যাবার অনেক আগের ‘দেবযানী আখ্যান’। ব্যাসের বয়ানে যে পৃথিবীর চিত্র, সে চিত্রে আফ্রিকা এতোটা দূরে চলে যায়নি তখনও। টলেমি তখনও জন্মাননি আদৌ কোনো ভূ-খণ্ডে। এজন্যই এই লেখায় আগে একবার উল্লেখ করেছি যে, ব্যাসের বিশ্বের ভূগোল সম্পূর্ণ জ্ঞান-চক্ষু নির্ভর এখনো। সরস্বতী নামের নদী হারিয়ে গেছে, সূর্য বিজ্ঞান হয়তো একদিন সে নদীর গতিপথটুকু অন্তত উদ্ধার করবে। সেদিন না হয়, সমস্ত অনার্য পুত্রদের মহা মিলন ঘটবে পৃথিবীতে।\nনব ব্যাখ্যা-বিচারের নামে ‘বিদায় অভিশাপ’ নিয়ে অবিচার যদি খানিকটা হয়েই থাকে, তবে পরিণত রবীন্দ্রনাথ হয়তো নিজগুণে তা ক্ষমা করে দিবেন। তাই রবীন্দ্রস্কুলের গুরুভাইদের কাছ থেকেও সে মার্জনা আমি অবশ্যই আশা করতে পারি। তবে এই মার্জনা ভিক্ষার অর্থ এই না যে, এ বিষয়ে বাহাস করা যাবে না। বাহাসের পথ খোলা, নইলে যে বন্ধ হয়ে যাবে আমার জানার জানালা। সে পথ তাই হরদম খোলা।\nজন্ম. ৫ জানুয়ারি ১৯৮২; জামালপুর। ছোটগল্প বিষয়ক এম.ফিল গবেষক, বাংলা বিভাগ, জাহাঙ্গীরনগর। বিশ্ববিদ্যালয়। পেশায় অভিনেতা। ইমেইল : dukhusuman@gmail.com


এবার গায়ক শচিন: দেখুন ভিডিও - খেলাধুলা\nএবার গায়ক শচিন: দেখুন ভিডিও\nভারতের সাবেক ক্রিকেটার, মাস্টার ব্লাস্টার শচিন রমেশ টেন্ডুলকার সম্প্রতি তার প্রথম গাওয়া গান প্রকাশ করেছেন। গানটিতে শচিনের সাথে কণ্ঠ দিয়েছেন আরেক খ্যাতনামা সঙ্গীতশিল্পী সনু নিগম!\nসঙ্গীতের ঘারানায় শচিন যতটা অপরিচিত, ঠিক ততোটাই পরিচিত ব্যাটিং পিচে। তবে তার পরিবারে, সঙ্গীতের প্রতি একটা আলাদা অনুরাগ রয়েছে। এই ব্যাটিং লিজেন্ডের বাবা বিখ্যাত সঙ্গীত শিল্পী সচিন দেব বর্মণের এতটাই গুনমুগ্ধ ছিলেন যে, নিজের ছেলের নামও রাখেন তার নামের নামে। এমনকি শচিন নিজেও সঙ্গীত পছন্দ করেন খুব,তাকে উৎসর্গ করে আওয়া অনেক ভক্তের গানও তিনি নিয়মিতই শোনেন। তবে এবারেই নিজের কণ্ঠে সঙ্গীতের মূর্ছনা ফুটিয়ে তুলবেন এই আধুনিক ক্রিকেটের কিংবদন্তী।\nইন্ডিয়ান আইডলের নবম সংস্করণের ফাইনালে নিজের কণ্ঠে গাওয়া গান দিয়ে ভক্তকুলকে চমকে দেন শচিন। "ক্রিকেটওয়ালি বিট পে'' শিরোনামের এই গানে তার সাথে কণ্ঠ মিলিয়েছেন সনু নিগমও! গানের শুরুটা এমন, 'গেন্দ আয়ি, বাল্লা ঘুমা, মারা ছক্কা, শচিন শচিন...... নাচো নাচো সব ক্রিকেটওয়ালি বিট পে'\nগানটি পাওয়া যাবে '100MB' নামের একটি এপ্লিকেশনে। এই অ্যাপটিও চালু করেছেন শচিন নিজেই, যেখানে ভক্তরা শচিনের সকল কার্যক্রম দেখতে পাবে এবং মাস্টারের সাথে যোগাযোগ রাখতে পারবে।\nশচিনের গাওয়া এই গান নিয়ে ইতিমধ্যেই শুরু হয়েছে তোলপাড়। সবাই অত্যন্ত উত্তেজিত সর্বকালের অন্যতম সেরা ব্যাটসম্যানের গাওয়া এই গান নিয়ে। শচিনের একসময়ের সতীর্থরাও সামাজিক মাধ্যমগুলো জমিয়ে রেখেছেন বিভিন্ন টুইটের মাধ্যমে।\nস্কুল ক্রিকেট এবং জাতীয় দলে একসাথে খেলা শচিনের কাছের বন্ধু বিনোদ কাম্বলি এক টুইটার বার্তায় লিখেন, 'মাস্টার আরেকবার তার লুকান প্রতিভা দিয়ে সবাইকে চমকে দিল, অভিনন্দন মাস্টার'\nআরেক সতীর্থ একসময়ের ওপেনিং পার্টনার সৌরভ গাঙ্গুলি টুইট করেছেন, 'চমৎকার হয়েছে টেন্ডুলকার, অসাধারন, প্রতিভা শুধু ব্যাটিঙেই আটকে থাকেনি'\nশচিনের গাওয়া এই গান নিয়ে এখনই যে পরিমান শোরগোল উঠেছে তাতে করে ক্রিকেট পিচে করা তার অন্যান্য রেকর্ডের মত এই গানও হয়ত তৈরি করবে অনেক রেকর্ডই। গায়ক শচিনকে এখন নিয়মিত দেখা গেলে তাই অবাক হবেন না ।


আমাদের ও কি পরিণতি হবে মুক্তিযোদ্ধা আইয়ুব খানের মত?\nআপনি অনলাইনে মুক্তিযুদ্ধের পক্ষে কথা বলেন, আওয়ামী লিগের পক্ষ কথা বলেন।\nতাহলে বলবেন কি-\nকি ভাবে মুক্তিযোদ্ধা আইয়ুব খানের আত্মহত্যার দু’দিন পরও মুক্তিযুদ্ধ-বিষয়ক মন্ত্রণালয়ের অভিযুক্ত সচিব এম এ হান্নান অফিস করে?\nকেন তাকে জিজ্ঞাসাবাদে পুলিশের কোনও উদ্যোগ নেই?\nকেন তদন্তের গতি দেখে মনে হচ্ছে দীর্ঘসূত্রিতায় ফেলার চেষ্টা হচ্ছে?\nএখন তো মুক্তিযুদ্ধের স্বপক্ষের দল ক্ষমতায় রয়েছে, তাহলে কি ভাবে মতিউর রহমান নিজামীর সাবেক পিএস মুক্তিযুদ্ধ বিষয়ক মন্ত্রণালয়ের সচিব হয় কিভাবে?\nনিজ মতের লোকদের যে পিএস করা হয় এটা বোঝার জন্য নিশ্চয় রকেট সাইন্স বোঝার দরকার হয় না।\nযতটুকু তথ্য পেলাম সচিব এম এ হান্নানের বাড়ি মুন্সিগঞ্জে। ছোট ভাই গোলাম রসুল জিন্না ডিআইজি সমমর্যাদার পোষ্টে মিরপুর ১৪ নম্বর পুলিশ লাইনের প্রধান হিসাবে রয়েছে। ২০০৪ সালে জননেত্রী শেখ হাসিনা আক্রান্ত ড. হুমায়ুন আজাদকে সিএমএইচে দেখতে গেলে এই জিন্না সাহেব নেত্রীকে ক্যান্টনমেন্টের গেটে আটকে দিয়েছিলেন। বঙ্গবন্ধু-কন্যাকে ৭ কিলোমিটার পায়ে হেটে সিএম এইচ যেতে হয়েছিল। ঐ পরিবারের সকলে বিএনপি-জামাতের সাথে সংশ্লিষ্ট। দুই ভায়েরই একাধিক এপার্টমেন্ট আছে ঢাকার অভিজাত এলাকায়। ছেলে মেয়েরা অভিজাত স্কুলে পড়ে। দামী গাড়ি আছে উভয়েরই। ওদের বাবার তেমন কোন জমিদারি ছিল বলে জানা যায় না। তবে এত টাকা এলো কোথা থেকে? আর ক্ষমতার উৎসই বা কি?\nসুফি ভাই, আজও আমরা যারা স্বাধীনতা বিরোধী শক্তির সাথে লড়ে যাচ্ছি, আমাদের ও কি পরিণতি হবে মুক্তিযোদ্ধা আইয়ুব খানের মত?\nইন-বক্সে পাঠানো উপরের ম্যাসেজের উত্তর আমি দিতে পারেনি।\nশুধু এটুকুই বলব- বঙ্গবন্ধু হত্যার পরে দীর্ঘ সময় ধরে বাংলাদেশের আদর্শ-বিরোধী যে শেকড় রোপণ করা হয়েছে, সেটা তুলতে আরও কিছুটা সময় তো লাগবে। আজও সমাজ-রাষ্ট্রের মাথায় অনেকে বসে আছে, যারা মুখে বাংলাদেশের বন্দনা করলেও মনে আছে “পাক সার জমিন…”। আবার তারা ফিরে যেতে চায় সেই সামন্ততান্ত্রিক পাকিস্তানি সমাজব্যবস্থায় যেখানে ধর্ম এবং বংশের নামে ইচ্ছামতো শোষণ নির্যাতন করা যাবে।\nভরসা এটুকুই যে আজ দেশ বঙ্গবন্ধুর কন্যার হাতে। পাকিস্তানি প্রেতাত্মাদের শেকড় উৎপাটনে তার আন্তরিকতার কমতি নেই বলে বিশ্বাস করি। বিভিন্ন শ্রেণীর চাপে কিছুটা দেরি হলেও, শেকড় একদিন উৎপাটিত হবেই। প্রতিষ্ঠিত হবেই সেই বাংলাদেশ, যার ওয়াদা জাতির পিতা বঙ্গবন্ধু এবং তার অনুগামী স্বাধীনতার নেতৃত্বদানকারী নেতৃবৃন্দ “প্রকেইমেশন অব ইন্ডিপেন্ডেন্স” ও ৭২ এর সংবিধানে করে গেছেন।\nআমি জানি না- আমার পরিণতি শ্রদ্ধেয় মুক্তিযোদ্ধা আইয়ুব খানের মতো হবে কি না। তবে হলেও ক্ষতি নেই। ৩০ লক্ষ শহীদের রক্তের মূল্য প্রতিষ্ঠায় যদি আমার-আপনার মতো চুনোপুঁটির অবদান থাকে, তবে সে মৃত্যু আকাঙ্ক্ষিত।\nবিভাগ সমূহ নোট ট্যাগ সমূহ ইনবক্স-উত্তর,মুক্তিযোদ্ধা আইয়ুব খান পোস্টের নেভিগেশন


ইসলামী ব্যাংক বাংলাদেশ লিমিটেড-এর দুই দিনব্যাপী ব্যবসায় উন্নয়ন সম্মেলন গতকাল শনিবার ঢাকার প্যান প্যাসিফিক সোনারগাঁও হোটেলে শুরু হয়েছে। ব্যাংকের বোর্ড অব ডাইরেক্টরস-এর চেয়ারম্যান প্রফেসর মো: নাজমুল হাসান, পিএইচডি প্রধান অতিথি হিসেবে এ সম্মেলন উদ্বোধন করেন। অনুষ্ঠানে সভাপতিত্ব করেন ব্যাংকের ব্যবস্থাপনা পরিচালক ও প্রধান নির্বাহী মো: মাহবুব উল আলম। অনুষ্ঠানে বক্তব্য দেন ব্যাংকের এক্সিকিউটিভ কমিটির চেয়ারম্যান প্রফেসর ড. মো. সেলিম উদ্দিন, এফসিএ, এফসিএমএ, অডিট কমিটির চেয়ারম্যান ড. মো. জিল্লুর রহমান, রিস্ক ম্যানেজমেন্ট কমিটির চেয়ারম্যান মেজর জেনারেল (অব.) ইঞ্জিনিয়ার আবদুল মতিন, পরিচালক অধ্যাপক ডা. কাজী শহিদুল আলম, হেলাল আহমদ চৌধুরী, মোহাম্মদ হুমায়ুন কবির, এফসিএ, মো: সাইফুল ইসলাম, এফসিএ, এফসিএমএ, মো. জয়নাল আবেদীন, প্রফেসর ড. মো. সিরাজুল করিম, সৈয়দ আবু আসাদ ও মো: কামরুল হাসান। আরও বক্তব্য দেন ব্যাংকের শরীআহ সুপারভাইজরি কমিটির সদস্য সচিব অধ্যাপক ড. মোহাম্মদ আব্দুস সামাদ। ধন্যবাদ জ্ঞাপন করেন এডিশনাল ম্যানেজিং ডাইরেক্টর মুহাম্মদ মুনিরুল মওলা। অনুষ্ঠানে এডিশনাল ম্যানেজিং ডাইরেক্টর, ডেপুটি ম্যানেজিং ডাইরেক্টর, প্রধান কার্যালয়ের ঊর্ধ্বতন নির্বাহী, জোনপ্রধান ও ৩৪২টি শাখার ব্যবস্থাপকগণ অংশ নেন।\nসম্মেলনে জানানো হয় ৩১ ডিসেম্বর ২০১৮ পর্যন্ত ইসলামী ব্যাংকের আমানতের পরিমাণ দাঁড়িয়েছে ৮২ হাজার ২৯২ কোটি টাকা যা গত বছরের তুলনায় ৬ হাজার ৭ শত ৯০ কোটি টাকা বেশি। একই সময়ে সাধারণ বিনিয়োগের পরিমাণ দাঁড়িয়েছে ৭৯ হাজার ৭৩৭ কোটি টাকা এবং গ্রাহক সংখ্যা বেড়ে দাঁড়িয়েছে ১ কোটি ৩০ লাখ। ২০১৮ সালে ইসলামী ব্যাংক আমদানি, রপ্তানি বাণিজ্য ও রেমিট্যান্স আহরণ করেছে যথাক্রমে ৩৯ হাজার ৯৮২ কোটি, ২৫ হাজার ১৫৯ কোটি এবং ২৭ হাজার ৫২১ কোটি টাকা। চেয়ারম্যান প্রফেসর মো: নাজমুল হাসান, পিএইচডি প্রধান অতিথির ভাষণে ২০১৮ সালে ব্যাংকের ব্যবসায়িক সাফল্যে সন্তোষ প্রকাশ করেন। ব্যাংকের অগ্রগতিকে আরও বেশি ত্বরান্বিত করতে অভ্যন্তরীণ গবেষনা ও প্রশিক্ষণ ব্যবস্থা আধুনিকায়নের জন্য সংশ্লিষ্টদের নির্দেশ দেন। আগামী দিনের অর্থনৈতিক ও ব্যাংকিং সেক্টরের চ্যালেঞ্জ মোকাবেলায় তিনি তরুণ নেতৃত্বকে আরো বেশি সুযোগ দেয়ার আহবান জানান। ইসলামী ব্যাংকের প্রযুক্তিনির্ভর আধুনিক ব্যাংকিং সেবা জনপ্রিয় করতে তিনি ব্যাংক কর্মকর্তাদের নির্দেশনা দেন।\nম্যানেজিং ডাইরেক্টর প্রধান নির্বাহী মো. মাহবুব উল আলম সভাপতির ভাষণে বলেন, ইসলামী ব্যাংক বিগত বছরসমূহের ধারাবাহিকতায় এ বছরও ব্যবসায়িক সকল সূচকে প্রথম স্থানের শিরোপা অক্ষুণœ রাখতে সক্ষম হয়েছে। প্রধানমন্ত্রীর দূরদর্শী নেতৃত্বে পরিচালিত উন্নয়ন বান্ধব সরকারের সার্বিক সহযোগিতা ও সমর্থন ইসলামী ব্যাংকের সামগ্রিক সাফল্যে বিশেষ ভূমিকা রেখেছে। তাঁর নেতৃত্বে রূপকল্প ২০২১ ও ২০৪১ পূরণে ইসলামী ব্যাংক অগ্রণী ভূমিকা পালন করবে বলে জানান তিনি।\nঅন্যান্য বক্তারা বলেন, ২০১৮ সালে ইসলামী ব্যাংক ৩০৫ টি এজেন্ট ব্যাংকিং আউটলেট খুলেছে। গত বছরও পর পর ৭ম বারের মতো বিশ্বব্যাপী এক হাজার ব্যাংকের তালিকায় ইসলামী ব্যাংক স্থান ধরে রাখায় বক্তারা ব্যাংকের ব্যবস্থাপনা কর্তৃপক্ষকে ধন্যবাদ জানান। তারা বলেন, বিশ্বের শীর্ষস্থানীয় রিটেইল ইসলামিক ব্যাংক, দেশের সেরা করদাতা, বাংলাদেশ ব্যাংক রেমিটেন্স অ্যাওয়ার্ড, বেস্ট ইসলামী ব্যাংক ইন বাংলাদেশ অ্যাওয়ার্ড, সাফা অ্যাওয়ার্ড প্রমাণ করে ইসলামী ব্যাংক দেশের সকল নিয়ন্ত্রণকারী সংস্থার নিয়মনীতি পরিপালন কারী ব্যাংক। বক্তারা বলেন, ইসলামী ব্যাংকে সুশাসন বিরাজমান যা সকল প্রতিষ্ঠানের জন্য পরিপালন সংস্কৃতির মডেল হিসেবে কাজ করছে। প্রেস বিজ্ঞপ্তি।